ועדת המשנה לענייני איו"ש, כנסת 20, פרוטוקול מספר 55, 2018-02-04 09:30

מרדכי יוגב: אז אנחנו פותחים.

מרדכי יוגב: לפי סעיף 120(ב)(2) הישיבה פתוחה.

מרדכי יוגב: אנחנו נעשה סבב קצר, לטובת הרשמת רבקה, שהיא חדשה, אני לא חושב שיש פה מישהו חדש, אבל בכל אופן נעשה איזה סבב של שמות ותפקידים מהיר.

מרדכי יוגב: מטרת הישיבה שלנו היא, נקרא לזה, תשתיות תחבורתיות ראויות ליהודה ושומרון שעונות על צרכי האוכלוסיות השונות, היהודית והפלסטינית.

מרדכי יוגב: הנה מכבד אותנו בנוכחותו סגן שר הביטחון, חבר הכנסת הרב אלי בן דהן.

מרדכי יוגב: אנחנו שמחים להגעתך.

מרדכי יוגב: חסר לנו פה שחקן מרכזי שבדרך כלל משחק פה ראשון או שני וזה ישראל אפריאט, שחולה, איחלנו לו רפואה שלמה.

<סגן שר הביטחון אלי בן דהן: אבי יחליף אותו.

מרדכי יוגב: כן, אין בעיה.

מרדכי יוגב: גם אבי וגם זאב נמצאים פה וגם עופר שולט בנתונים.

מרדכי יוגב: מטרת הישיבה שלנו, כחלק מהישיבות של תכנית עבודה של ועדת המשנה של יו"ש היא בנושא הזה של תשתיות וכבישים והמעברים.

מרדכי יוגב: סגן שר הביטחון עוסק בזה רבות ואנחנו כנציגי הציבור, לראות תכנית אב לתחבורה ביהודה ושומרון שעונה על צרכי כלל האוכלוסיות בעשורים הקרובים, קרי, אם תרצו, שימו את זה ב-2050, לשם אנחנו מכוונים את תכניות המים, לשם אנחנו מכוונים את תכניות החשמל בישיבות שתהיינה בחודש הזה, ב-18 בפברואר, ג' אדר, ובנוסף אם נספיק נעסוק גם במעברים, הכול תלוי הספק בנקודה הזאת.

מרדכי יוגב: בתכניות האב לתחבורה אנחנו רואים לא רק את הקרצוף, ריבוד או את הכבישים העוקפים, אלא גם את הראייה החזונית ששמה את יהודה ושומרון במקום הנכון למעברים בין הצפון לדרום ובין המזרח למערב, בהנחה ש-15 הקילומטר שבין שפלת החוף לטול כרם, כולל כביש 6 כבר כיום, לא מכילים את התנועות במדינת ישראל, לא רק את זו של הכבישים, אלא גם זו של הרכבות.

מרדכי יוגב: אולי הם נבהלו קצת מתכנית האב לתחבורה, כשדיברתי גם על זרוע אווירית, ששדה התעופה האלטרנטיבי, האולטימטיבי, למדינת ישראל, אין לו שום מקום אחר חוץ מבקעת נבי מוסא.

מרדכי יוגב: מי שיחשוב על זה ויסתכל יראה ששם רצו כבר לשים אותו בעבר ושם המקום שלו ולשם צריך להביא את האנשים.

מרדכי יוגב: לשם אנחנו מכוונים, אנחנו לא עוסקים רק שם, אלא עוסקים בשוטף, בצרכים שלו.

מרדכי יוגב: אנחנו נתחיל מיד בגורמים הרשותיים, הם יתחילו בתכנית האב לתחבורה שקיבלה את המנדט ממשרד התחבורה לתכנן ואחריה נעסוק בשוטף בכל הפרויקטים, נעבור אותם אחד לאחד ונעבור אחרי זה לאנשים ואם יש לסגן שר הביטחון מה להוסיף, אז בשמחה.

מרדכי יוגב: כן, צריך להודות, גם לסגן השר וגם למשרד התחבורה בכללותו ומשרד הביטחון, על חנוכת כביש נבי אליאס, עוקף נבי אליאס, אחד מתוך ארבעה פרויקטים שראוי לנכון להקדים את תעדופם וזה עוקף חווארה, עוקף אל ערוב, עוקף נבי אליאס ושיקוע קלנדיה כחלק מכביש 45 מאזור מתחם שער בנימין לכיוון קלנדיה, עבור בגין, שהוא גם ישלים את האפשרויות של מעלה אדומים לייצר - - -

<בני כשריאל: לא, מעלה אדומים זה משם למישור אדומים.

מרדכי יוגב: בלי קשר, יאפשר טבעת בהמשך שתתקדם ותאפשר למעלה אדומים לצאת לתל אביב שלא דרך ירושלים.

מרדכי יוגב: כאשר יושלמו שם קטעים נוספים, כמו אדם חיזמה או מתארים אחרים.

מרדכי יוגב: אני סיימתי את הפתיחה, יותר מדי ארוך אפילו.

מרדכי יוגב: אז נתחיל, רוצה סגן שר הביטחון, שיתחיל, ואחר כך יהושע.

<סגן שר הביטחון אלי בן דהן: בוקר טוב, תודה רבה, מוטי.

<סגן שר הביטחון אלי בן דהן: אני אתן קצת סקירה מהירה על מצב הכבישים שאנחנו עוסקים בהם.

<סגן שר הביטחון אלי בן דהן: רק ביום חמישי האחרון היה אצלי דיון ארוך עם כל הנציגים הנוגעים בדבר ואני אתן סקירה מה קורה בכל אחד ואחד.

<סגן שר הביטחון אלי בן דהן: אני אלך בסדר שאתה כתבת כאן, בסדר היום.

<סגן שר הביטחון אלי בן דהן: עוקף אל ערוב כרגע נמצא במצב שבו הועברו 20 מיליון שקלים לקידום זמינות של הכביש, זה אומר העתקת תשתיות, מים, חשמל, ביוב.

<סגן שר הביטחון אלי בן דהן: יש מעבר מים שצריך עדיין לטפל בו, הוא נמצא בתוואי של הכביש, וכמובן כל הנושא של מימון ההפקעות.

<סגן שר הביטחון אלי בן דהן: כרגע הכביש עצמו, מבחינת התכנון, היו בו קצת עיכובים בגלל בעיות ביטחוניות שהצריכו עוד תוספות לכביש עצמו.

<סגן שר הביטחון אלי בן דהן: אני יכול לומר שהכביש כרגע, התכנון המפורט יסתיים בעוד חודשיים-שלושה ואפשר יהיה להתחיל לצאת למכרז.

<סגן שר הביטחון אלי בן דהן: אני יכול להגיד עוד משפט, צריך לדעת שכרגע, בגלל הבעיות שהתבררו לנו, כנראה שעלות הכביש תהיה יותר גדולה ממה שתכננו מראש, אבל לשבחו של מנכ"ל נת"י, כפי שעדכן אותנו עמית, כרגע מנכ"ל נת"י אמר שגם את תוספת העלות הוא ייקח על עצמו וימצא לעצמו - - -

מרדכי יוגב: מה העלות המשוערת?

<סגן שר הביטחון אלי בן דהן: אני לא יודע, אתה רוצה שאני אפרט?

<סגן שר הביטחון אלי בן דהן: עמית רפואה.

<סגן שר הביטחון אלי בן דהן: אנחנו דיברנו על עלות של כ-250 מיליון, כרגע מדובר על קרוב ל-340 מיליון שקלים.

<סגן שר הביטחון אלי בן דהן: אם שאלתם, הכביש עצמו אמור להתחיל מצומת גוש עציון ועד דרומה לכרמי צור.

<סגן שר הביטחון אלי בן דהן: עד אחרי אל ערוב הוא יהיה ארבעה מסלולים, שני מסלולים לכל צד, לאחר מכן הוא יתכנס למסלול אחד, אבל מסלול רחב.

<סגן שר הביטחון אלי בן דהן: זה כרגע המצב של הכביש הזה.

<סגן שר הביטחון אלי בן דהן: כפי שאמרתי, אני מניח שלקראת מאי אני מקווה שנוכל לצאת במכרז להתחיל לבחור את החברה ואפשר יהיה להתחיל לעבוד.

<סגן שר הביטחון אלי בן דהן: יש לנו קושי.

<סגן שר הביטחון אלי בן דהן: הקושי הזה, אני אומר אותו גם פה וגם בכביש עוקף חווארה, הנושא של חוות דעת משפטיות להפקעות.

<סגן שר הביטחון אלי בן דהן: יועמ"ש איו"ש עמוס מאוד מאוד, יש לו קרוב ל-300 בג"צים שהוא מטפל בהם ומעבר לכך עוד הרבה הרבה חוות דעת משפטיות שמעכבות את העבודה שלו.

<סגן שר הביטחון אלי בן דהן: אף על פי כן, שוחחתי כבר עם רמ"א, גם ראש המינהל, גם יועמ"ש איו"ש מבין את החשיבות הגדולה של קידום חוות הדעת המשפטיות שתאפשרנה את ההפקעות בשני הכבישים הללו.

<סגן שר הביטחון אלי בן דהן: אנחנו גם לטובת העניין הזה הולכים לסייע בהכנסת עוד ארבעה תקנים במיקור חוץ לייעוץ המשפטי של יועמ"ש איו"ש כדי שאפשר יהיה לקדם את חוות הדעת המשפטיות של ההפקעות, כי בלי זה אי אפשר יהיה להתקדם בסלילת הכבישים.

<סגן שר הביטחון אלי בן דהן: התחלתי לדבר ואני אגיד עוד כמה משפטים על עוקף אל ערוב.

<סגן שר הביטחון אלי בן דהן: עוקף אל ערוב זה כביש שאמור להיסלל על ידי נת"י, עוקף חווארה זה כביש שאמור להיסלל באחריות משרד הביטחון באופן ישיר.

<סגן שר הביטחון אלי בן דהן: גם פה קיבלנו הסכמה לגבי 20 המיליון הראשון לקידום זמינות וההפקעות הנדרשות.

<סגן שר הביטחון אלי בן דהן: מבחינתנו אנחנו עובדים על זה.

<סגן שר הביטחון אלי בן דהן: לגבי עוקף חווארה, כרגע קיבלנו פנייה שלא הייתה מתוכננת ממקורות, מקורות מבקשים להעביר את צינור המים שעובר היום מצומת תפוח דרך הכפר חווארה ליישובי גב ההר, יצהר, ברכה, איתמר ואלון מורה.

<קריאה: צריך גם קו מתח עליון.

<סגן שר הביטחון אלי בן דהן: רגע, אני אשלים, תשמע הכול.

<סגן שר הביטחון אלי בן דהן: כרגע הבקשה שקיבלנו ממקורות, נתתי הנחיה שאנחנו הסכמנו שקו המים הזה יעבור לא בתוך חווארה אלא במקביל לכביש העוקף עצמו.

<סגן שר הביטחון אלי בן דהן: זה רק מצריך קצת עיכוב בתכנון כי זה מצריך במספר מקומות הרחבה של קירות מגן ועוד דברים נוספים.

<סגן שר הביטחון אלי בן דהן: עקרונית הדבר הזה ייסגר.

<סגן שר הביטחון אלי בן דהן: הייתה שאלה מי יממן את העלויות הנוספות, הדבר הזה כבר נפתר.

<סגן שר הביטחון אלי בן דהן: באופן עקרוני קו המים יעבור בצמוד לכביש, כך הוא יהיה כמובן מוגן יותר, לא כמו שהוא נמצא היום בתוך חווארה ולצערנו מי שיודע שבחווארה עצמה USA ביצעו שם שיפור של הכביש, אבל לא לקחו בחשבון שיש מתחת לכביש את צינור המים, כך שזה די הכרחי שצינור המים יעבור במקביל לכביש העוקף.

<סגן שר הביטחון אלי בן דהן: זה מהווה מבחינתנו עיכוב של עוד שלושה שבועות מבחינת השלמת התכנון המפורט.

<סגן שר הביטחון אלי בן דהן: אנחנו נסיים את זה ואני מניח שבעוד חודש, בעזרת ה', חודש וחצי לכל היותר, נצא למכרז לסלילת הכביש עצמו.

<סגן שר הביטחון אלי בן דהן: וכפי שאמרתי, השלב הראשון זה כמובן נושא של קידום זמינות.

<סגן שר הביטחון אלי בן דהן: מה שעדי אמר, קיבלנו בקשה.

<סגן שר הביטחון אלי בן דהן: שוב, לצערי אני חייב להביע את מורת רוחי כי כל הגופים הללו, כשיצאנו לסלילת הכבישים הודענו מראש שאנחנו עומדים לסלול את הכבישים הללו.

<סגן שר הביטחון אלי בן דהן: כולם כמובן מתעוררים מאוחר.

<סגן שר הביטחון אלי בן דהן: קיבלנו עכשיו לאחרונה פנייה גם מחברת חשמל שרוצה גם היא ליצור קו עילי בצמוד לכביש העוקף.

<סגן שר הביטחון אלי בן דהן: כרגע זה כנראה לא ניתן לביצוע.

<קריאה: לצורך אנרגיות מתחדשות.

<סגן שר הביטחון אלי בן דהן: לא רק.

<סגן שר הביטחון אלי בן דהן: הם רוצים את הקו עצמו.

<סגן שר הביטחון אלי בן דהן: הבעיה היא שקווי הדיקור של ההפקעות מאפשרים רק בקטע מסוים, או לא בכל הקטע כולו העמדה של עמודים.

<סגן שר הביטחון אלי בן דהן: אנחנו בודקים את זה.

<סגן שר הביטחון אלי בן דהן: אם יהיה ניתן נעשה את זה, אם לא, אז אפשר למצוא פתרון אחר, אבל זה לא יעכב את הכביש עצמו כי אנחנו לא רוצים שהכביש עצמו יתעכב.

<סגן שר הביטחון אלי בן דהן: שיקוע קלנדיה.

<סגן שר הביטחון אלי בן דהן: הכביש עצמו מבחינת התכנון מוכן, בימים האחרונים הייתה ישיבה של חברת מוריה עם עופר על כל הנושא הביטחוני שם.

<סגן שר הביטחון אלי בן דהן: אנחנו צריכים להעביר חלק מהבסיס, הוא יעבור למקום טיפה צפונה כדי שהמעברים של קווי חשמל וקווים אחרים, ביטחוניים, אני מדבר כרגע על קווים מבחינה ביטחונית, נעשה תיאום כרגע בין עופר, ראש קש"ץ, לבין חברת מוריה ונעשה סיכום איך הדברים יבוצעו.

<סגן שר הביטחון אלי בן דהן: יש שיתוף פעולה.

<סגן שר הביטחון אלי בן דהן: מבחינת העניין הזה, גם העיכוב הזה נגמר ואפשר להתקדם קדימה.

<סגן שר הביטחון אלי בן דהן: כביש 45, אני רוצה לומר שפה אנחנו קצת טיפה מקדימים, הכביש עוד לא מוכן, גם לא מוכן מבחינת תב"ע.

<סגן שר הביטחון אלי בן דהן: כרגע הוא נמצא בלשכת התכנון, בלשכת התכנון לבין היועמ"ש מקיימים דיונים איך אנחנו מבצעים את הכביש הזה כי חלקו, כמובן, יזדקק להפקעות.

<סגן שר הביטחון אלי בן דהן: אין לכביש תב"ע, לכן גם הכביש עדיין לא נמצא בשלב מתקדם של תכנון.

<סגן שר הביטחון אלי בן דהן: ברגע שאנחנו נשלים את התב"ע של הכביש הזה, זה כביש שאמור לצאת מאזור התעשייה של שער בנימין עד לשיקוע קלנדיה, זה יאפשר כמובן לכל תושבי צפון בנימין ודרום השומרון, כל מי שירצה לנסוע לשפלה, הוא יוכל דרך הכביש הזה, יוצא לשיקוע קלנדיה ומתחבר ל-443.

<סגן שר הביטחון אלי בן דהן: כפי שאמרתי, אנחנו כרגע בשלב התב"עי של הכביש, זה ייקח קצת זמן, אני מקווה שנגמור גם אותו ואז אפשר יהיה לעבור לתכנון מפורט של הכביש.

<סגן שר הביטחון אלי בן דהן: כביש עוקף רנתיס או לובן, בית אריה, הכביש עצמו, כידוע לכם, חלקו נסלל, חסר עוד חלק שלא נסלל.

<סגן שר הביטחון אלי בן דהן: היו פה שתי בעיות בכביש הזה.

<סגן שר הביטחון אלי בן דהן: בעיה ראשונה, נדרשה עמדתו של אלוף הפיקוד, התקיים דיון אצלו איך אנחנו מתייחסים לכביש החדש, ברגע שהוא ייסלל, איך מתייחסים לכביש הישן, הכביש שקיים היום, שמוביל מצומת ניל"י נעלה - - -

מרדכי יוגב: עד מחסום רנתיס.

<סגן שר הביטחון אלי בן דהן: לא עד המחסום.

<סגן שר הביטחון אלי בן דהן: אני מדבר קודם כל על הכביש שמוביל עד לצומת שמוביל עד לכפר לובן עצמו.

<סגן שר הביטחון אלי בן דהן: אנחנו עושים לו עיקוף, כשהעיקוף הזה יהיה קיים האם הכביש הישן ימשיך להתקיים או לא, האם תימשך בו התנועה.

<סגן שר הביטחון אלי בן דהן: היו פה כמה וכמה שאלות ביטחוניות, כרגע זה נמצא על שולחנו של אלוף הפיקוד.

<סגן שר הביטחון אלי בן דהן: באופן עקרוני אנחנו מקדמים את הכביש הזה.

<סגן שר הביטחון אלי בן דהן: בכביש הזה, צריך לדעת, חסר תקציב מכיוון שכאשר נעשה החישוב לתקציב עבור הכביש הזה לא נלקחו בחשבון שני דברים, אחד, יש קטע בכביש הזה שנקרא קטע 5, שהוא השלמה מהכניסה לעופרים כדי שהכביש יהיה בתנועת זרימה תנועתית טובה.

<סגן שר הביטחון אלי בן דהן: היום, מי שמגיע מכיוון צומת ניל"י נעלה ורוצה להיכנס לבית אריה, אז הוא פונה ימינה לכיוון עופרים ואחרי 50 מטר יש לו פנייה שמאלה לכיוון בית אריה.

<סגן שר הביטחון אלי בן דהן: כמובן מבחינה תנועתית אנחנו רוצים כביש שהתנועה בו תזרום, זה לא יכול להתקיים בכביש הזה ולכן חסר עוד קטע שלצערי לא נלקח בחשבון.

<סגן שר הביטחון אלי בן דהן: יש עוד השלמות של קיר אקוסטי והשלמות של העתקת מרכיבי ביטחון כך שחסר עדיין כסף כדי לסלול את הכביש הזה, אני מקווה מאוד שנמצא לו פתרונות ובעזרת ה' גם הכביש הזה ייצא לדרך ברגע שיימצא הפתרון התקציבי.

<סגן שר הביטחון אלי בן דהן: כביש המנהרות.

<סגן שר הביטחון אלי בן דהן: מדובר בכביש, לסבר את האוזן, שאמור לצאת מצומת רוזמרין.

<סגן שר הביטחון אלי בן דהן: הכביש כולו מצומת רוזמרין עד אלעזר, כשהכוונה היא להכפיל את הכביש, שהוא יהיה ארבעה מסלולים, שני מסלולים לכל כיוון מצומת רוזמרין בגילה עד לאלעזר.

<סגן שר הביטחון אלי בן דהן: הכביש כרגע נמצא בשלבי תכנון.

<סגן שר הביטחון אלי בן דהן: אנחנו רוצים שיושלם תכנון - - -

מרדכי יוגב: מי יעשה, מוריה?

<סגן שר הביטחון אלי בן דהן: כן, מוריה.

<קריאה: מתוכננים שם חמישה נתיבים.

מרדכי יוגב: הנת"צ מתחלף.

<סגן שר הביטחון אלי בן דהן: זה פחות עקרוני.

<סגן שר הביטחון אלי בן דהן: אנחנו ביקשנו כרגע ממוריה לעשות תכנון, לפחות תכנון תנועתי של כל הקטע כולו כדי שהמינהל האזרחי, קמ"ט תחבורה, יוכל להתייחס באופן מלא לכל הקטע הזה.

<סגן שר הביטחון אלי בן דהן: עקרונית מוריה כבר נמצאים בשלב מתקדם של שלב המנהרות והקטעים הנוספים עדיין לא נעשו בהם, כפי שאמרתי, כדי שנוכל לקבל את הקטע התנועתי כולו ואז יהיה אפשר להתקדם גם בתכנון של שאר הקטעים.

<סגן שר הביטחון אלי בן דהן: זה כביש כמובן שאמור לעלות סכומים מאוד מאוד מכובדים והעבודה בו תיקח מספר שנים, אני מניח.

<סגן שר הביטחון אלי בן דהן: כביש אדם-חיזמה, כרגע גם הוא נמצא בתכנון של תב"ע, אין עדיין תב"ע מלאה לכביש הזה.

<סגן שר הביטחון אלי בן דהן: יש לנו עוד רשימה של מספר כבישים שלא מופיעים כאן, כבישים שאנחנו מקדמים את התב"ע שלהם, כביש 367 מצומת גוש עציון מערבה, עד אזור גבעות.

<סגן שר הביטחון אלי בן דהן: אזור גבעות מתוכנן בעזרת ה' להיות אזור עם אלפי יחידות דיור.

<סגן שר הביטחון אלי בן דהן: מי שיודע אנחנו, ברוך ה', הצלחנו ופתרנו את בעיית הקושאן שהיה שם, בעזרתו ובאמת עבודה מאומצת של המתפ"ש, של אלוף מרדכי, יחד עם כל הצוות.

<סגן שר הביטחון אלי בן דהן: ברגע שתחמנו את הקושאן בקטע מסוים מאוד התברר שיש קטע גדול מאוד של אדמות מדינה.

<סגן שר הביטחון אלי בן דהן: מי שזוכר, הממשלה הכריזה על 4,000 יחידות דיור מיד אחרי הרצח של שלושת הנערים, אבל אז התברר שיש קושאן שמונע את התקדמות התכנית.

<סגן שר הביטחון אלי בן דהן: ברוך ה' נושא הקושאן נפתר, כרגע עובדים על הכנת תכנית לאלפי יחידות דיור, לכן אנחנו גם כרגע מכינים תב"ע לכביש הזה, כפי שאמרתי, מצומת גוש עציון מערבה עד אחרי גבעות.

<סגן שר הביטחון אלי בן דהן: אנחנו גם מטפלים בכביש מצומת חוסן עד אחרי צור הדסה, גם שם יש כוונה להרחיב אותו.

<סגן שר הביטחון אלי בן דהן: אנחנו כרגע עובדים על התב"ע של הכביש הזה.

<סגן שר הביטחון אלי בן דהן: יש עוד כביש נוסף שעובדים על התב"ע שלו, מאזור בית הדסה לכיוון גבעות, שגם זה כביש חדש שיש כרגע תכנון ראשוני לגביו.

<סגן שר הביטחון אלי בן דהן: יש עוד כמה כבישים, לא אלאה אתכם, כביש 5, מאריאל מזרחה עד צומת תפוח ומצומת תפוח ועד הבקעה, כשאיפה, הכביש הזה מתוכנן, התב"ע שלו מבוצעת בשלבים, השלב הראשון יהיה מצומת תפוח עד מגדלים ואחר כך הלאה עד לעיר מעלה אפרים, עד צומת גיתית.

<סגן שר הביטחון אלי בן דהן: יש עוד כמה כבישים שכרגע, כפי שאמרתי, אנחנו מכינים את התב"ע שלהם, שזה השלב הראשוני.

<סגן שר הביטחון אלי בן דהן: ברגע שהתב"ע תהיה מוכנה אפשר יהיה להגיש להתקדמות בעניין.

<סגן שר הביטחון אלי בן דהן: זהו.

<סגן שר הביטחון אלי בן דהן: תודה רבה לכולם, לכל מי שפה שותפים בעשייה הגדולה.

מרדכי יוגב: אז זכינו.

מרדכי יוגב: מה שנקרא זכינו לסקירה ככה אפשר להגיד לאפריאט שיש לו זמן לנוח, שיש מי שעושה לו את העבודה.

מרדכי יוגב: אז אל"ף, תודה רבה באמת על כל הדחיפה.

מרדכי יוגב: אנחנו נלך עכשיו רגע אחד לסדר של התכנון בתעבורה.

מרדכי יוגב: יש לי כמה שאלות על מה שנשמע פה.

מרדכי יוגב: אולי אני אציג את השאלות.

<סגן שר הביטחון אלי בן דהן: אולי אני אגיד עוד מילה על תאורת הכבישים, בסדר?

<סגן שר הביטחון אלי בן דהן: או שאתה רוצה להגיד את זה אחר כך?

מרדכי יוגב: אוקיי, בסדר.

מרדכי יוגב: יש פה מישהו שאמון על זה, בדרך כלל ישראל.

מרדכי יוגב: אוקיי, בסדר, דבר במקומו, אין בעיה.

<סגן שר הביטחון אלי בן דהן: אני אגיד ככה.

<סגן שר הביטחון אלי בן דהן: קודם כל נעשה תאורת כבישים.

<סגן שר הביטחון אלי בן דהן: מבחינתנו אנחנו השלמנו את העבודה שהייתה, בכל המקומות שבהם היה לנו תקציב השלמנו את תאורת הכבישים, שני כבישים מרכזיים שביצענו בהם תאורה זה הכביש מלובן, זה 465, אם אני לא טועה, עד כביש 5, חוצה את פדואל, עלי זהב, כל הכביש הזה, מי שמכיר את נחל שילה שם, קטע מאוד בעייתי, אז היום כל הקטע הזה מואר לגמרי, עשינו גם תאורה מאזור כרמי צור עד קרית ארבע ועוד עשרות רבות של כיכרות שאנחנו ביצענו בהן תאורה.

<סגן שר הביטחון אלי בן דהן: אלה עבודות שהושלמו, התאורה הושלמה.

<סגן שר הביטחון אלי בן דהן: כרגע אנחנו גם מבצעים תכנון שחלקו כבר הושלם, תכנון תאורות בכבישים רבים, הן בשומרון, הן בבנימין.

<סגן שר הביטחון אלי בן דהן: לאחרונה הוספנו גם את הקטע שמבית חגי לעתניאל, קטע שהיה בעייתי, גם פה התכנון כרגע מתקדם יפה.

<סגן שר הביטחון אלי בן דהן: אני מודה שכרגע אין לנו תקציב לביצוע התאורות הללו.

<סגן שר הביטחון אלי בן דהן: חלק מהתאורה של הכבישים, נת"י התקדמו שם יפה וגם חלק מהתכנון הושלם.

<סגן שר הביטחון אלי בן דהן: אני מקווה מאוד שאנחנו גם נמצא מקורות תקציביים כדי לממש את הכבישים המתוכננים, אלה שהתכנון שלהם מסתיים, גם להאיר אותם.

<סגן שר הביטחון אלי בן דהן: הכבישים האלה הם כבישים שהתאורה בהם היא באמת כורח ביטחוני ולא פחות גם כורח בטיחותי.

<סגן שר הביטחון אלי בן דהן: ברגע שכבישים מוארים הסיכוי, הייתי אומר האפשרות שתהיינה תאונות מהסוג שראינו לפני שבועיים, אני מקווה מאוד לא תהיינה.

<סגן שר הביטחון אלי בן דהן: זאת מבחינתנו משימה שעומדת כרגע לנגד עינינו להשלים את התאורות המוכנות, לממש אותן מבחינת ביצוע.

מרדכי יוגב: תודה רבה.

מרדכי יוגב: יעקב, זאב, אבי ועופר, בקטעים שלכם עוד תשלימו.

מרדכי יוגב: משרד התחבורה, אולי יש לכם מלמעלה עוד נתונים לומר.

מרדכי יוגב: כמו שאמרתי, יש פה כמה דברים, היכולת להשלים לוחות זמנים, גם מוריה, גם גורמים אחרים, לרדת יותר ליכולת להשלים לוחות זמנים בחלק מהפרויקטים, כל אחד ואחריותו.

מרדכי יוגב: אז כדי לא להאריך, אז באמת נעבור אליך, בתכנית האב בתחבורה, איך אתם מתקדמים, מה עוד ניתן לכם.

מרדכי יוגב: או שנתחיל בך.

<יעקב בליטשטיין: בנושא הכבישים, כבישים שלא צוינו על ידי סגן השר, אז כביש 55, אנחנו מבצעים את כביש 55 מאלפי מנשה עד החיבור שלו עם 444, זה תקציב לביצוע.

<יעקב בליטשטיין: כמובן שהוא מותנה בזה שאנחנו נסיים את הסטטוטוריקה שלו עד 2019 ונהיה מוכנים גם ל - - -

מרדכי יוגב: עד היכן?

<יעקב בליטשטיין: מ-444 עד אלפי מנשה.

<סגן שר הביטחון אלי בן דהן: נכון, זה נשכח ממני.

<סגן שר הביטחון אלי בן דהן: זה אחד הכבישים שאנחנו כרגע עובדים על התב"ע שלו.

<יעקב בליטשטיין: אז ההתניה היא כמובן שהמכרז יהיה מוכן לפרסום עד סוף 19' ואנחנו נהיה מוכנים.

<יעקב בליטשטיין: אנחנו עושים את כל המאמצים שנהיה מוכנים, אני חושב שאנחנו נהיה מוכנים.

<יעקב בליטשטיין: בנוסף לזה יש את גם הכביש האמריקאי הדרומי, מג'בל מוכבר עד נחל דרגה, 150 מיליון לביצוע.

<יעקב בליטשטיין: אנחנו מדברים גם על הכביש האמריקאי הצפוני והחיבור של אשר וינר ו - - - גם כן לביצוע.

מרדכי יוגב: הכביש האמריקאי הדרומי, אתה מתכוון שהוא מוריד אותנו לים המלח מכביש 60.

<סגן שר הביטחון אלי בן דהן: לא, זה כביש - - -

<קריאה: לא, הוא מתכוון להר חומה, ג'בל מוכבר.

<יעקב בליטשטיין: יש פרויקטים נוספים שאנחנו מבצעים אותם לכאורה בתוך ירושלים, אבל למעשה הם משרתים את כל התנועה פנימה, העיקרי שבהם זה מחלוף הגבעה הצרפתית.

<יעקב בליטשטיין: גם הפרדה מפלסית וגם הפרדה בין התנועה של הרק"ל לתנועה הכבישית ולמעשה ממחלפים את כל המחלף הזה ככה שהוא יוכל להזרים - - -

מרדכי יוגב: מה לוחות הזמנים?

<יעקב בליטשטיין: לוחות זמנים.

מרדכי יוגב: איתן הגיש לי פה איזה שהיא טבלה.

מרדכי יוגב: היא מכילה את הכול?

<יעקב בליטשטיין: כן, יש את הכול.

מרדכי יוגב: בשבילה צריך או מצגת או משקפיים.

<איתן טי: בטבלה דווקא לא שמנו את הפרויקטים שהם יותר מטרופוליניים בירושלים, אבל לגבי ההפרדה המפלסית בגבעה צרפתית, אנחנו נהיה מוכנים למכרז באמצע 2018.

<אבנר מרקוביץ: כן, אבל אנחנו ממתינים שם גם לאישור של התב"ע, כך שההערכה שלנו שרק ב-2019 המכרז עצמו יפורסם.

<איתן טי: כן, כלומר עבדנו, בגלל החשיבות של הפרויקט הזה - - -

מרדכי יוגב: תב"ע במינהל אזרחי או במינהל מקרקעי ישראל?

<אבנר מרקוביץ: לא, תב"ע ירושלים.

<סגן שר הביטחון אלי בן דהן: הכבישים האמריקאים, אני רק מעיר שצריך לסגור את התב"ע.

<קריאה: זה בתוך ירושלים.

<קריאה: הכביש האמריקאי הוא כולו סטטוטורי.

מרדכי יוגב: ירושלים כולה.

<קריאה: התב"ע מאושרת בכביש האמריקאי.

מרדכי יוגב: מהו הכביש האמריקאי הצפוני?

מרדכי יוגב: מה אתה קורא לו?

<אבנר מרקוביץ: הכביש האמריקאי הצפוני הוא כביש שמתחבר עם מנהרת נעמי שמר וממשיך, נכנס לכיוון ג'בל מוכבר, ממשיך, הכביש האמריקאי מרכז, שנמצא כרגע בביצוע ומסתיים בסופו של דבר בהר חומה - - -

מרדכי יוגב: מנהרת נעמי שמר, זה מנהרה, זה מנהור?

<קריאה: יוצא במנהרה.

<קריאה: מנהרה מתחת לא-טור, אבל אין עדיין את התב"ע.

<קריאה: לא, תב"ע קיימת, התב"ע בתוקף.

<קריאה: מתחת לא-טור, זה מגיע עד ג'בל מוכבר.

<קריאה: בג'בל מוכבר יש את הקטע המרכזי של הכביש האמריקאי, שנמצא כרגע בביצוע.

<קריאה: הכביש האמריקאי המרכזי מתחבר למקטע הדרומי שלו.

מרדכי יוגב: התפיסה ברורה לי לגמרי, מרקם חיים, הטבעת המזרחית.

מרדכי יוגב: היא ברורה לגמרי.

מרדכי יוגב: מי המתכנן, מי האדריכל?

<קריאה: מוריה.

<קריאה: אדריכל, אלי רכס סיים כבר את התב"ע לפני כמה שנים, אנחנו נמצאים כרגע, שוב, חלק בביצוע, חלק נמצא כרגע ממש לקראת המכרז, החלק האחרון נמצא כרגע בתכנון.

מרדכי יוגב: מתחת למה הוא עובר?

מרדכי יוגב: או שהוא עובר ממזרח?

מרדכי יוגב: איפה הוא יוצא צפון דרום?

<קריאה: הכביש שמתחיל ממנהרת נעמי שמר וחוצה בעצם לאורך כל ג'בל מוכבר, מגיע בסופו של דבר עד הר חומה.

<קריאה: ועד מאצלנו, עד - - - בנימין.

מרדכי יוגב: עופר, תסביר לי את זה בקרקע, איפה הוא עובר, או שהוא עובר מתחת לקרקע.

<עופר הינדי: אני לא מכיר את החלק התת קרקעי, אני מכיר אותו בקטע של שייח' סעיד, צומת האיקס והכביש שמוביל לעוקף זעתרה מגיע לג'בל מוכבר.

מרדכי יוגב: הוא עובר ממזרח לאבו דיס?

<עופר הינדי: עובר ממערב לאבו דיס.

<בני כשריאל: ממערב גם לעזריה.

<אבנר מרקוביץ: הוא לא בשטח שיפוט ירושלים, אין לו קטעים, למעט נקודה קטנה אחת - - -

מרדכי יוגב: איפה הוא חוצה את עזריה ואבו דיס?

<אבנר מרקוביץ: הוא לא חוצה את עזריה ואבו דיס, הוא נמצא מערבית לעזריה ואבו דיס.

<עופר הינדי: יש בלבול בין כביש 80 לבין הכביש הזה.

<יעקב בליטשטיין: אנחנו נראה לך את זה אחרי זה על מפה.

<עופר הינדי: ממערב לקדרון, מעל הקדרון.

מרדכי יוגב: מדרום לעיר העתיקה, צמוד לחומה?

מרדכי יוגב: איפה?

<עופר הינדי: מדרום לעיר העתיקה.

מרדכי יוגב: הכול שם בנוי.

<קריאה: לא, מזרחית בצורה משמעותית לעיר העתיקה.

מרדכי יוגב: איפה?

מרדכי יוגב: הכול בנוי, חברים.

מרדכי יוגב: ממזרח לחומה או ממערב לחומה?

<קריאה: ממזרח לחומה.

מרדכי יוגב: גם בנוי, אבו דיס ועזריה.

מרדכי יוגב: עד מעלה אדומים רצף - - -

<קריאה: הוא עובר מתחת לא-טור.

<אבנר מרקוביץ: הכביש שעובר בתוך השכונה, היום הקטע המרכזי - - - יאפשר גם תנועה עוברת.

<אבנר מרקוביץ: אבל הוא לא כביש הטבעת המזרחי בתצורה המלאה והרחבה שלו, כביש בין עירוני רחב.

<אבנר מרקוביץ: זה כביש בתוך העיר, עובר בתוך אבו טור, בתוך כל השכונות האלה - - -

<עופר הינדי: שום כביש לא עובר באבו דיס, שום כביש לא עובר בעזריה.

<עופר הינדי: יש שני כבישים, כביש הטבעת הקטן זה מה שהם עושים עכשיו, מתבססים על כבישים קיימים, מרחיבים ומשדרגים אותם באזור ג'בל מוכבר.

<עופר הינדי: כביש הטבעת הארוך, הגדול, הוא פרויקט של למעלה ממיליארד שקל שהוא הולך בצמוד לגדר הביטחון במזרח ירושלים, באמצעות גשרים ומחלפים ויוצא במחלף א-זעים הוא מתחיל באזור הר חומה ומתחלף בא-זעים.

<עופר הינדי: עד שזה יקרה הם את פרק הזמן עושים מה שנקרא חלופה לכביש הטבעת, שלב א', כביש ג'בל מוכבר, צמוד לשייח' סעיד, מי שמכיר, וכל העניין הזה.

<עופר הינדי: זה הכול.

מרדכי יוגב: לחלום הזה שאתה מדבר עליו, לחזון הזה יש מתכנן?

<עופר הינדי: כן, יש מתכנן.

<עופר הינדי: אני ישבתי - - -

<קריאה: זה כביש שבאמת מחבר את השומרון להר חברון.

<אבנר מרקוביץ: אתה רואה כאן את - - - עד לפה, תת קרקעי ככה ומפה מתחבר לכביש האמריקאי.

<עופר הינדי: יש לזה תכנון מתקדם, ישבנו עליו כבר, בחנו אותו.

מרדכי יוגב: בני, אתה רואה?

מרדכי יוגב: הגענו ישר אליך.

<בני כשריאל: לא, חכה, אין לזה תקציב - - -

מרדכי יוגב: אנחנו יודעים.

<בני כשריאל: אנחנו רוצים את הדברים הקטנים, לא במיליארד שקל, אנחנו רוצים משהו פה ב-100 מיליון שקל.

מרדכי יוגב: מצד אחד אנחנו רוצים להיכנס, מצד שני אנחנו לא רוצים לרדת לפרטים של כביש 1 לפני שנראה את המקרו הכולל, כי אחרי זה לא נגיע גם לעוד דברים פה.

<בני כשריאל: אבל, מוטי, הכביש הזה מאוד חשוב.

מרדכי יוגב: הכביש הזה, אוקיי, לכביש האמריקאי הצפוני, הקטן, כמו שאתם קוראים לו, יש לו לוחות זמנים לתכנון, לביצוע?

<עופר הינדי: יש.

<אבנר מרקוביץ: הכביש האמריקאי הצפוני, שוב, הכביש הזה מחולק לשלושה חלקים.

<אבנר מרקוביץ: הכביש שאנחנו מדברים עליו מחולק לשלושה חלקים, כאשר החלק המרכזי שלו נמצא כרגע בביצוע, החלק הדרומי שלו, התכנון המפורט הושלם והוא נמצא כרגע ממש לקראת פרסום המכרז, החלק הצפוני נמצא כרגע בשלבי תכנון.

מרדכי יוגב: מתי אתם רואים את המערכת הזאת מסוגלת לעבוד?

מרדכי יוגב: כמערכת, בסוף זה מערכת.

<אבנר מרקוביץ: כל קטע יודע גם לעבוד ולתת מענה בלי קשר לקטעים האחרים.

<אבנר מרקוביץ: המערכת כמערכת, הערכה שלנו, החלק הצפוני, שהוא החלק האחרון ייצא לביצוע בשנת 2019, ובשנת 2021 אמור כבר להתחיל לפעול.

מרדכי יוגב: זאת אומרת אתה תראה מרקם חיים, צפון-דרום אוכלוסייה פלסטינית ו - - -

<אבנר מרקוביץ: זה לא מיועד לאוכלוסייה פלסטינית, הכביש כולו נמצא בתוך תחום ירושלים.

<עופר הינדי: למזרח ירושלמים ישראלי, זה לא פלסטיני, פלסטיני לא יכול לנסוע בירושלים.

מרדכי יוגב: הבנתי, קלטתי.

מרדכי יוגב: זאת אומרת זה לא מרקם החיים הפלסטיני של צפון-דרום.

<עופר הינדי: זה כבישים בתוך ירושלים.

מרדכי יוגב: ברור לי, הבנתי.

<קריאה: זה לא כביש 80, אתה מתכוון לכביש 80.

מרדכי יוגב: זה ממערב למחסום א-זעים ויוצא באזור החומה, קרי טבעת מזרחית פנימית פנים ירושלמית.

מרדכי יוגב: אוקיי.

<עופר הינדי: כל הרציונל שלו להסיט תנועות בעיקר מדרך חברון.

<עופר הינדי: כל העומסים שיש בדרך חברון, שאנשים יילכו לעוקף, כביש טבעתי כזה, שמשרת את הרעיון של כביש הטבעת.

מרדכי יוגב: ברור, הטבעת המזרחית.

<בני כשריאל: הוא מחבר את כל יו"ש לכביש 1.

מרדכי יוגב: הטבעת המזרחית הקטנה.

מרדכי יוגב: אוקיי, זה קיבלתי, אבנר.

מרדכי יוגב: מה עוד שאתם מדברים עליו?

מרדכי יוגב: הטבעת הדרומית היא מג'בל מוכבר עד נחל דרגה.

מרדכי יוגב: מה עושה נחל דרגה שם בסיפור?

מרדכי יוגב: לא מסתדר לי.

מרדכי יוגב: חשוב היה שתביאו את זה - - -

<יעקב בליטשטיין: הנחל, זה עד הכביש שמתחבר לידו.

<יעקב בליטשטיין: כרגע הם ינסו להראות לך את כל ה - - -

מרדכי יוגב: זה כאילו החלק הדרומי שהולך לעוביידה וחוזר להר חומה, על בסיס כבישים קיימים.

<עופר הינדי: זה מהר חומה, הכביש שמוביל להרודיון.

<עופר הינדי: הכביש הזה שמשה מרחביה סלל אותו, הוא מתחבר לצור באחר, כל המקומות האלה, אל מונטר, שייח' סעיד, או לג'בל מוכבר.

<עופר הינדי: זה כביש שקיים היום, אבל חלק מהקטעים אנחנו פותחים בתיאום עם מוריה, שהם צמודים לגדר בשייח' סעיד, מעבירים להם חלק מההפקעה וכל העניין הזה של הגדר והם יוצרים שם משהו - - -

מרדכי יוגב: אנחנו נבקש שתעבירו לוועדה את מרשם הכביש, כי זה דבר שחלמנו עליו, דיברנו עליו, אבל עוד לא ראינו אותו באמירה לביצוע.

מרדכי יוגב: אני מבין שהוא מקודם.

מרדכי יוגב: אז בשמחה, גם את הטבעת הקטנה וגם, קובי, את הטבעת הגדולה.

<יעקב בליטשטיין: הנה, אפשר להראות לכם.

<אבנר מרקוביץ: זה קלנדיה, שדה התעופה בעטרות, הלא פעיל, וזה מעבר קלנדיה.

<אבנר מרקוביץ: כביש 45 שכרגע מקודם.

מרדכי יוגב: מקודם על התוואי של המחצבות?

<אבנר מרקוביץ: כרגע לא מוצג פה כי יש מספר חלופות ויש כמה אופציות, כרגע אנחנו מציגים פה את האפשרות הזאת של - - -

מרדכי יוגב: רעיונית.

<אבנר מרקוביץ: כביש 437 שיורד, זה חיזמה, מחיזמה אנחנו ממשיכים על הכביש לכיוון ענתות, יש את כביש 437 הסגור, שכרגע נמצא לקראת גמר ביצוע.

<אבנר מרקוביץ: כאן אנחנו מגיעים למחלף הזיתים שנמצא כרגע לביצוע, לקראת סיום, שיאפשר גישה מכיוון 437 הסגור לכיוון מנהרת נעמי שמר.

<אבנר מרקוביץ: מפה אנחנו בעצם מגיעים לכביש הטבעת.

<אבנר מרקוביץ: כביש הטבעת המזרחית מתחיל פה במנהרת נעמי שמר ונכנס כאן, זה התוואי שלו לכיוון דרום.

<עופר הינדי: זה החזון, מה שהוא מציג.

<אבנר מרקוביץ: לא, זה לא החזון, זה כביש שמקודם כרגע ונמצא כרגע בטיפול.

<אבנר מרקוביץ: הכביש הזה מגיע עד לנקודה הזאת, מפה אנחנו מגיעים לקטע שמתפצל.

<אבנר מרקוביץ: קטע הכביש האמריקאי מרכז שנמצא כרגע בביצוע וקטע שנמצא באיזה שהוא תכנון רעיוני עכשיו, שהוא הכביש, שעליו עופר מדבר, שהוא נמצא כרגע באיזה שהוא תכנון רעיוני בלבד ומפה אנחנו מתקדמים וממשיכים עם הכביש לכיוון הר חומה ולכיוון הירידה להרודיון, עם זרוע שעולה לכיוון תלפיות.

<אבנר מרקוביץ: בעצם זו מערכת הכביש של כביש שלוקח מירושלים, ממש מצפון ירושלים, אזור עטרות, ומגיע בכביש די ראשי ומשמעותי עד לדרומה של העיר, עד לאזור הר חומה.

מרדכי יוגב: כמו שאמרת, קובי, אתם רואים את המערכת הזאת מוכנה ב-2021.

<יעקב בליטשטיין: ב-2021, כן.

<יעקב בליטשטיין: סוף 2021.

מרדכי יוגב: טוב, זה דבר יפה.

מרדכי יוגב: למרות שכתוב פה 2016 אנחנו לא ראינו את זה פה בוועדה והיא כבר מתכנסת לפחות 17 מאז שהיא נוסדה.

מרדכי יוגב: מ-2016 לפחות שלוש פעמים.

<עופר הינדי: זה לא איו"ש.

מרדכי יוגב: אוקיי, אבל זה משפיע מאוד על עוטף ירושלים.

<איתן טי: וצריך להגיד, בסיכום התקציבי האחרון הוקצה תקציב לביצוע, ולכן פה יותר ודאיים לגביו.

מרדכי יוגב: כמה הוקצה תקציב לביצוע?

מרדכי יוגב: של כל הקטע?

<איתן טי: הקטע הצפוני, זה מה שקובי אמר בהתחלה.

<איתן טי: 65 מיליון לתכנון וקידום של הקטע הצפוני, כלומר כשהוא יהיה בשל לביצוע נוסיף תקציב לביצוע.

<איתן טי: הקטע הדרומי, 150 מיליון שקל לביצוע והקטע המרכזי כבר מבוצע, כבר בביצוע.

<קריאה: איפה התוואי של החומה?

<קריאה: גדר ההפרדה?

<אבנר מרקוביץ: התוואי של החומה, של גדר ההפרדה, מסומן פה בצבע ירוק.

<אבנר מרקוביץ: אנחנו ממש קרובים מאוד לתוואי הגדר.

מרדכי יוגב: יפה, אנחנו נשמח שתעבירו אלינו לוועדה גם את המרשם של הדבר, בהחלט אני חושב שזה דבר יפה מאוד.

מרדכי יוגב: אנחנו נעבור, קובי, או אליך, או אל יהושע, מי שתגידו, ויתייחס לתכנית האב.

<יעקב בליטשטיין: יש עוד עבודות שאנחנו עושים, מוקדי סיכון למיניהם.

מרדכי יוגב: אז ניגע בהם בהמשך.

מרדכי יוגב: רק עוד מילה שהזכיר פה סגן השר.

מרדכי יוגב: אם אתם רוצים להזכיר פה, לי יש עוד כבישים, אני אשאל עליהם אחר כך.

<יעקב בליטשטיין: עוד כביש, מודיעין עילית לפיד.

מרדכי יוגב: 446.

<יעקב בליטשטיין: כן, 446.

<יעקב בליטשטיין: מבחינתנו הוא בתוך אותם 800 מיליון והוא גם כן צריך לצאת לביצוע.

<יעקב בליטשטיין: מבחינתנו - - -

מרדכי יוגב: הוא סיים תכנון?

<יעקב בליטשטיין: הוא עכשיו נכנס לתכנון.

<סגן שר הביטחון אלי בן דהן: לא, אין תב"ע.

<סגן שר הביטחון אלי בן דהן: אנחנו עובדים על התב"ע עכשיו.

מרדכי יוגב: מי המתכנן?

<יעקב בליטשטיין: הוא נכנס לתכנון.

<יעקב בליטשטיין: לא הבנתי, מבחינתנו הוא לביצוע.

<קריאה: למיטב ידיעתנו יש תב"ע.

מרדכי יוגב: הייתה תב"ע בפעם הקודמת.

<קריאה: נתיבי ישראל עמדו בקשר עם מינהל - - -

<סגן שר הביטחון אלי בן דהן: יש תב"ע?

מרדכי יוגב: כן, הייתה גם בפעם הקודמת.

<קריאה: יש תב"ע, הוגש תכנון.

<יעקב בליטשטיין: מה שנדרש כרגע זה תכנון מפורט וגם לבדוק שבאמת התב"ע היא - - - אבל מבחינתנו יש תב"ע ואנחנו נכנסים לתכנון מפורט.

<סגן שר הביטחון אלי בן דהן: מי עושה את התכנון המפורט?

<קריאה: נת"י.

מרדכי יוגב: אני חייב לומר לכולכם, בעבר הוא תוכנן לדו נתיבי.

מרדכי יוגב: מי המתכנן?

<קריאה: אין עוד צוות, כרגע בהליך התקשרות.

<קריאה: מונה מנהל פרויקט, צוות תכנון בתהליך ההתקשרות.

מרדכי יוגב: מי זה מנהל הפרויקט, אתם יודעים?

<קריאה: ישראל ספיבק.

מרדכי יוגב: צריך לדעת שבעבר היה לזה תכנון ורק הוא צומצם בגלל בעיות כספיות.

מרדכי יוגב: זאב יודע את זה ואחרים יודעים את זה, הוא צומצם בגלל בעיות כספיות.

מרדכי יוגב: החציבה וכל הדברים הללו היו אמורים לתת דו נתיבי, דו מסלולי, וגם התחשבות בכיכר החשמונאים בדרך זו או אחרת.

<יעקב בליטשטיין: מבחינתנו הוא 120 מיליון שמתוקצבים במסגרת ה-800.

<סגן שר הביטחון אלי בן דהן: כן.

מרדכי יוגב: אוקיי.

מרדכי יוגב: בסדר.

מרדכי יוגב: כביש 437 ענתות א-זעים, על כל קטע, כן לפתוח, לא לפתוח, מתי לפתוח, מי פותח, באחריות מי.

<יעקב בליטשטיין: באחריות המשטרה.

<עופר הינדי: יעני משרד התחבורה ומשטרת ישראל.

<איתן טי: יש סיכום דיון גם בזמנו של משרד ראש הממשלה ועכשיו מהחודש האחרון של המל"ל, שהמשרד לבט"פ, הזרוע שלו זה המשטרה, הם אחראים על פתיחת הכביש.

<איתן טי: אנחנו נהיה מוכנים לפתיחה ב - - -

<קריאה: ברבעון שני.

<איתן טי: ברבעון שני.

<בני כשריאל: מי מפעיל את המחסום שם, המשטרה?

<איתן טי: בשלב הראשון.

מרדכי יוגב: מה, ברבעון השני של 18'?

מרדכי יוגב: זאת אומרת עד יולי 18'?

<סגן שר הביטחון אלי בן דהן: כן.

<סגן שר הביטחון אלי בן דהן: זה ממש מתקדם.

<קריאה: הכביש עצמו כבר - - -

<סגן שר הביטחון אלי בן דהן: זה בריבוד, עושים לו עוד ריבוד ותיקון.

<קריאה: הסיפור של המעגל ש - - - מתנגדת.

<סגן שר הביטחון אלי בן דהן: אני חייב להגיד מילה.

<סגן שר הביטחון אלי בן דהן: עופר, לפחות מה שאנחנו יודעים עדיין המשרד לבט"פ לא מקבל על עצמו את המעבר.

<סגן שר הביטחון אלי בן דהן: צריך להיות מודעים לכך.

מרדכי יוגב: אנחנו ניגע בזה בהרחבה בישיבה הבאה, אנחנו מודעים לסיפור.

<קריאה: תסבירו לציבור.

<סגן שר הביטחון אלי בן דהן: אני לא מאשים אותך, אני רק אומר שבדיונים אצלי זה עלה ואני יודע את זה.

מרדכי יוגב: אנחנו נשנה בישיבה הבאה שאנחנו מדברים עליה, בישיבה הבאה נעסוק, גם בגלל שהרחבתם פה והבאתם חדשה טובה לגבי עוטף ירושלים וגם בגלל שהנקודה הזאת היא נקודת תורפה, גם בהתייחס לבני, שהוא היה רוצה לראות שם מערכת אחרת, שהוא יציג, שנותנת גם את המענה ההפוך, ממעלה אדומים לתל אביב, או גם מרקם החיים של הפלסטינים, שיוצר לו יותר עצמאות, אז נשמע אחרי זה את בני ואני חושב שנייחד לזה גם בישיבה הבאה, במעקב, איך המערכות הללו מקבלות יותר סגירות, מקבלות מענה שהוא win win ולא מלחמות, לא יהודים ולא יהודים עם אחרים.

מרדכי יוגב: אני אשאל אותך אם יש פה משהו.

מרדכי יוגב: אם לא, אז בשמחה אפשר להגיד תודה, יש פה אנשי מקצוע.

מרדכי יוגב: אנחנו כן רואים, בדגש, גם בחשיבות שהובעה על ידי כלל אנשי יהודה ושומרון.

מרדכי יוגב: מייצגים אותם פה עוד אנשים, אבל יש פה ראש מועצה אחד.

מרדכי יוגב: הכביש ההוא של שער בנימין - - -

<קריאה: שניים.

מרדכי יוגב: שניים, אבי פה, ברוך הבא.

מרדכי יוגב: הכביש ההוא של שער בנימין, עטרות, ששיקוע קלנדיה הוא חלק ממנו, אחרי חווארה ואל ערוב ונבי אליאס שהסתיים, הוא צוואר הבקבוק המרכזי של כל השומרון ובנימין ובקעת הירדן, טיפל בו דוד לוי בשעתו, ראש מועצת הבקעה, הוא התחיל לטפל בו עוד בימיו, משום שאדם חיזמה, ונשמע אם גם עכשיו תגידו שעוד שנתיים תהיה תב"ע, כי זה כבר שנתיים שאתם אומרים 'עוד שנתיים תהיה תב"ע', אז הוא המוצא, אי אפשר להסתמך על הציר היחיד הזה בשביל להעביר בו תנועות שמסתכמות היום ב-40,000-50,000 כלי רכב באדם או על כביש 60, בצוואר הבקבוק הזה.

מרדכי יוגב: אם היום נכנסים לירושלים, גם אם רק 10,000 או 15,000 ועוברים למעלה אדומים בוודאי 25,000 או 30,000, אז פשוט גם אם תצא תב"ע בעוד שנתיים עד אז זה נחנק ולא מאפשר, גם אם מורחב נתיב פסגת זאב.

<קריאה: דרך אגב, אדם חיזמה, התב"ע עצמה גם היא תקועה עם אותו סיפור של היועץ המשפטי של המינהל האזרחי.

<סגן שר הביטחון אלי בן דהן: בשבוע הבא יש לנו דיון על זה עם רמ"א ועם היועמ"ש.

מרדכי יוגב: אנחנו נתקדם פה בעוד דברים, אנחנו נגיד לך תודה, אבל כל הסיפור הזה של תקני המינהל האזרחי או עבודת היועמ"ש, בין אם זה - - - טוב, לא נגיד את הסיבות, המציאות היא שזה לא מתקדם, אז אנחנו כנראה נוסיף את זה אלינו פה.

מרדכי יוגב: אנחנו נוסיף את זה גם ללחוץ מכיוון נוסף.

מרדכי יוגב: יש פה גם את לוחות הזמנים הנוספים, ותודה רבה, באמת, באופן פרטני.

<סגן שר הביטחון אלי בן דהן: תודה.

<בני כשריאל: אפשר לומר כמה דברים כשסגן השר נמצא?

<סגן שר הביטחון אלי בן דהן: כן, בבקשה.

<בני כשריאל: תודה, אדוני היושב ראש וגם לסגן השר.

<בני כשריאל: אני רק רוצה לומר לכם שמעלה אדומים היום כ-42,000 תושבים, בתכנון מתקדם שנמצא בתוך שטח מעלה אדומים כ-5,000 יחידות דיור, תכנון מתקדם מאוד, מלבד 4,200 יחידות דיור ב-1E שמועמד להפקדה שטרם הפקידו אותם, בעיות מדיניות.

<בני כשריאל: לנו יש רק כניסה אחת לירושלים היום והכניסה הזאת היא לא רק לנו, היא לנו, לבקעת הירדן, למגילות, לקידר ויישובי מזרח בנימין.

<בני כשריאל: העומס שם הוא גדול מאוד ולכן אנחנו תמיד סמכנו על הכבישים העוקפים שתוכננו עוד בתקופתו של אריאל שרון.

<בני כשריאל: היו שם שלושה כבישים, כביש 45 וכביש 80 וכביש הטבעת המזרחי.

<בני כשריאל: הם נעצרו, כמו שהגדר המסכלת נעצרה, מכל מיני בחינות, זה היה תקציביות ועדיפויות אחרות.

<בני כשריאל: עכשיו אנחנו בבעיה קשה מאוד.

<בני כשריאל: אנחנו כבר ביקשנו כמה פעמים להעלות על סדר היום, גם במשרד הביטחון, מאז תקופתו של אריאל שרון, וללא הצלחה.

<בני כשריאל: אני מקווה שוועדת חוץ וביטחון תתמוך בנו בנושא.

<בני כשריאל: אחת, זה הנושא החשוב ביותר, גם מבחינה ביטחונית וגם מבחינה מדינית, שהצבא תומך בה ועופר בטח ובטח היה גם אצלנו, זה כביש של 4.5, 4.7 קילומטר, בין א-זעים לעזריה, כביש אשר יכניס את 1E לתוך מעלה אדומים, שזה דבר חשוב מאוד, יהפוך פחות או יותר את הכביש שלנו ממצפה יריחו עד אלינו פחות או יותר כביש פנימי לכל היישובים האלה, וגם מבחינה ביטחונית הכביש הזה חשוב מאוד, משום שאז הרכבים שבאים מעזריה, בכלל מדרום הר חברון, כל הרכב הפלסטינאי, לצפון השומרון וההיפך.

<בני כשריאל: הם לא יעברו דרכנו, הם יעברו דרך הכביש הזה.

<בני כשריאל: לכביש הזה כבר יש תכנון, נכון?

<בני כשריאל: תקן אותי, עופר, אם אני טועה.

<עופר הינדי: ראשוני.

<בני כשריאל: בסדר, יש לו תכנון ראשוני.

<בני כשריאל: יש כבר צו תפיסה, התוואי ידוע, יודעים בדיוק מה העלות שלו, הנושא הזה משום מה ירד מסדר היום, למרות שזה כביש חשוב מאוד, כמו כל שאר הכבישים, ואני בעד הכבישים האחרים, חלילה לי מלצאת נגד הכבישים האחרים.

<בני כשריאל: זה צריך להיכנס לסדר היום, חייב להיכנס לסדר היום.

<בני כשריאל: הכביש השני זה כביש 45.

<בני כשריאל: הוא כביש אדום.

<בני כשריאל: מצומת מישור אדומים, כלומר מעלה אדומים עד לצומת חיזמה, אדם, כיכר חיזמה, הוא כביש אדום, גם על ידי הצבא, זה כביש מסוכן, יש בו תאונות דרכים וזה כביש שמוציא אותנו גם כן וגם את האחרים לעוקף ירושלים לכיוון בנימין וכדומה.

<בני כשריאל: זה כביש שיחליף את כביש 45.

<בני כשריאל: כביש 45 היה צריך להיסלל במקום אחר, ליד השומרוני הטוב.

<בני כשריאל: הוא לא נסלל, גם כן מכל מיני בחינות כלכליות, החליטו להרחיב את כביש חיזמה.

<בני כשריאל: לצערנו, מה שקרה פה, במקום להרחיב את הכביש הזה, שהוא כביש אדום, התקציב כנראה עבר למקום אחר, לא יודע לאן.

<בני כשריאל: אני חושב שצריך כבר לתת את הדעת על זה, להיכנס מיד לכביש הזה, כי זה כביש עמוס מאוד, גם על ידי רכבים פלסטינאים וגם על ידי רכבים ישראליים.

<בני כשריאל: הכביש הבא שאנחנו דיברנו עליו זה כביש עוקף ירושלים.

<בני כשריאל: זה כביש שמחבר את צפון השומרון דרך בנימין, מעלה אדומים לגוש עציון עד הר חברון.

<בני כשריאל: זה הכביש הזה.

<בני כשריאל: הכביש העוקף הזה, כביש עוקף ירושלים, הוא לא ייסלל, הוא לא ייגמר, אם לא ישימו עליו את מלוא תשומת הלב למנהרה שמתחת לא-טור.

<בני כשריאל: למה הוא לא בסדר עדיפות?

<בני כשריאל: כי הוא מיליארד שקל, אבל מיליארד השקל האלה נחוצים לכל היישובים שעוקפים את ירושלים.

<בני כשריאל: הם גם טובים לירושלים, שלא נעמיס על ירושלים - - -

מרדכי יוגב: בני, בשביל להבין את מה שאתה אומר, אתה מדבר לא על הטבעת הקטנה, שהיא בתוך החומה, אתה מדבר על הטבעת הגדולה.

<בני כשריאל: לא, אני מדבר על הטבעת הקטנה, לא על 80, בינתיים לא.

<בני כשריאל: כביש 80 נועד לפלסטינאים כדי לעקוף אותנו ואז להזיז את המחסום לכיוון השומרוני - - -

מרדכי יוגב: לא, אני מדבר על כביש 80.

<בני כשריאל: אני אדבר גם על כביש 80.

<בני כשריאל: כביש הטבעת הזה, של המנהרה מתחת לא-טור, שדיברו על זה.

<בני כשריאל: עדיין אין לזה תקציב, אין לזה בכלל שום התייחסות לתקציב.

מרדכי יוגב: עכשיו הוא סיפר, 65 מיליון שקל לתכנון צפוני.

מרדכי יוגב: זה מה שדובר פה.

<בני כשריאל: לא, המנהרה עצמה צריכה תקציב מיוחד של מיליארד שקלים פלוס.

<קריאה: הוא מדבר על מה שעופר קרא לו החלום, החזון.

<בני כשריאל: בדיוק.

<בני כשריאל: בלי המנהרה הזאת צפון השומרון לא תתחבר לדרום הר חברון.

<בני כשריאל: זה כביש שטוב לכולם, גם לירושלים, שלא נצטרך לנסוע דרכה כדי להגיע לשני הצדדים, וגם ליישובים שלנו, שהם יוכלו לעבור דרך מעלה אדומים שהיא במרכז יהודה ושומרון לשני הכיוונים, ליישובים הישראליים שלנו, שזה מונע את כל הצפיפות הזאת ואת כל העומס על ירושלים.

<בני כשריאל: כביש 80.

<בני כשריאל: כביש 80 תוכנן בתקופה של אריאל שרון, כשהיה ראש ממשלה, כשרצה לעשות את הגדר המסכלת מסביב לגוש אדומים ועוד גושים אחרים.

<בני כשריאל: כביש 80 נועד ביחד עם כביש עזריה, להזיז את המחסום מצומת א-זעים לכיוון השומרוני הטוב.

<בני כשריאל: השומרוני הטוב זה כביש שעוקף אותנו וגם את יישובי מזרח בנימין.

<בני כשריאל: כלומר יישובי מזרח בנימין, מעלה אדומים וקידר יהיו בתוך המסגרת של ירושלים, כמו גבעת זאב היום.

<בני כשריאל: משום מה, למרות שיש לו את התוואי, למרות שהתחילו בתכנון ראשוני, הכביש הזה לא קודם.

<בני כשריאל: אם אנחנו רוצים להכניס את גוש אדומים לתוך ירושלים ולהעביר את המחסום לשומרוני הטוב חייבים לעשות את זה, אחרת עופר הינדי לא יאשר לנו גם אם כביש עזריה א-זעים ייסלל.

מרדכי יוגב: טוב.

מרדכי יוגב: אל"ף, תודה רבה.

מרדכי יוגב: בי"ת, אני מבקש מכל הגורמים האחרים לקצר קצת, גימ"ל, אני רק אומר לסגן השר, טרם שהוא עוזב, גם תודה רבה וגם בהתייחס לדברים שאמר בני ולכולם, כביש 80 הוא כביש אסטרטגי למדינת ישראל, הוא לא רק בשביל להכניס את מעלה אדומים פנימה, הוא בשביל לחבר את צפון המדינה אל מול פקקים שמצטברים כבר בכביש 6 החל מחמש וחצי בבוקר ולתל אביב מגיעים בשלוש שעות או בשעתיים והוא מתחייב.

מרדכי יוגב: 90 הוא למטה, משאיות שנוסעות מהצפון, בקעת בית שאן, לבקעת ערד, הן נוסעות על 80, לא צריכות לטפס את כל הדבר הזה, הן נמצאות בשליש גובה, הן נמצאות במקום אחר, ויוצרות מציאות שבה אנחנו מסוגלים להצמיד אליו אחרי זה את שדה התעופה בנבי מוסא, לעשות עוד דברים.

מרדכי יוגב: בקיצור מדינת ישראל זקוקה לכביש העורף הזה, כביש 80, וצריך להסתכל עליו בראייה קדימה, תכנונית, תכנונית רעיונית ואחר כך תכנונית מפורטת.

מרדכי יוגב: ב-18' נסתכל עליו רעיונית, ב-19'-20' במפורטת, ב-21'-22' נסתכל בתר"ש.

מרדכי יוגב: הוא כביש חיוני היום, בהתייחס לצפיפות של כלי הרכב, וכביש 6 שכבר פקוק.

מרדכי יוגב: אני אומר מ-80 נהפוך אותו ל-8 בעתיד, נסתכל עליו מיד ככה, לא 538, 568, אלא 80 עם תכנון ל-8.

מרדכי יוגב: כך צריך להסתכל.

מרדכי יוגב: כך צריך להסתכל עליו ואז חוצים שמחברים, חוצה מנשה, חוצה בנימין, חוצה שומרון, חוצה עציון, התב"עות.

מרדכי יוגב: מעלה אדומים ממילא כבר תהיה בפנים.

מרדכי יוגב: אני חושב שהוא הכביש האסטרטגי, גם לצורך התנועתי של ישראל וגם בכל היבט אחר שתשים אותו.

מרדכי יוגב: גם להתניידות, מהשומרון ולכל מקום.

<בני כשריאל: רק להדגיש את החשיבות, למעלה אדומים יש רק כניסה אחת לירושלים.

מרדכי יוגב: לא רק של תושבי - - - לא של תושבי יהודה ושומרון בהכרח, אלא של תושבי מדינת ישראל ובהתאם לזה מעברים אחר כך, איפה שיצטרך.

מרדכי יוגב: תודה רבה.

<סגן שר הביטחון אלי בן דהן: תודה רבה.

מרדכי יוגב: אנחנו נמשיך.

<יעקב בליטשטיין: מילה אחת רק לגבי כביש 437, שציין אותו בני.

<יעקב בליטשטיין: במסגרת מוקדי סיכון אנחנו מטפלים בכביש הזה בגבולות הדיקור.

<יעקב בליטשטיין: אנחנו מרחיבים את הכביש ומטפלים בעקומות.

<יעקב בליטשטיין: אני מדבר על הכביש שמגיע מלמטה, זה מתבצע עכשיו ב-18'-19' וזה תוקצב לביצוע.

מרדכי יוגב: אני מבין, כש-45 זה ה-wishful thinking והיה צריך להיות בכלל בוואדי מכמש, אם אני לא טועה, כהמשך למחצבות.

מרדכי יוגב: הוא היה צריך לרדת לכיוון נחל מכמש ולצאת באזורי המישור, אבל לא על בסיס התוואי של הדבר הזה אלא - - - אני לא זוכר כרגע בעל פה את התוואי, אבל התוואי שלו הוא שונה.

מרדכי יוגב: יהושע, בכבוד.

<יהושע בירוטקר: אני רק אעדכן.

<יהושע בירוטקר: אני מדבר על תכנית אב לתחבורה ביהודה ושומרון.

<יהושע בירוטקר: אנחנו עוברים מהשוטף לטווח הבינוני עד לטווח הארוך, ב-2040.

<יהושע בירוטקר: אני רק אגיד שלפני חודשיים אושר תקציב לכל הפרויקט הזה, גם לסקרים, גם לתכנון.

<יהושע בירוטקר: בדצמבר התקיימה פגישה - - -

מרדכי יוגב: כמה תקציב?

<יהושע בירוטקר: 11 מיליון.

מרדכי יוגב: זה שום דבר, הוספתם עוד מיליון אחד ל-10 שהיו.

<איתן טי: לא, 10, מה שכבר דווח פה בוועדה.

<יהושע בירוטקר: בדצמבר התקיימה פגישה במשרד התחבורה יחד עם רמ"א, כלומר הצוות של משרד התחבורה יחד עם הצוות של רמ"א וסוכם על שיתוף פעולה.

<יהושע בירוטקר: סוכם גם שיהיה מעקב בעוד חודשיים בערך, תהיה פגישה בין שני הגורמים האלה כדי לראות שאנחנו מתקדמים בתכנית.

<יהושע בירוטקר: במקביל כתוצאה מזה התקיימו פגישות כבר עם הנציגים במינהל האזרחי, התחלנו לאסוף חומר שם.

<יהושע בירוטקר: אני מניח שעד סוף מרס אנחנו נסיים לאסוף את החומר מהמינהל האזרחי.

<יהושע בירוטקר: במקביל התחלנו להתארגן לקראת ביצוע הסקרים, יש הרבה מאוד סקרים שאנחנו הולכים לבצע ביהודה ושומרון, הרגלי נסיעה, סקר נוסעים בתחבורה הציבורית, סקר בכל המעברים שעוקפים את יהודה ושומרון וזה סקר מאוד מקיף במעברים, גם שדרות להולכי רגל, שדרות כלי רכב, אוטובוסים, זמני עיכוב וכו'.

<יהושע בירוטקר: במסגרת הזו יש גם כוונה להסדיר את המעברים ואולי אפילו במעברים להולכי רגל לנסות להסדיר תחבורה ציבורית.

מרדכי יוגב: שתי שאלות.

מרדכי יוגב: אל"ף, דמוגרפיה, על בסיס מה אתם חיים, גידול דמוגרפי, ובי"ת, מה התאריכים שאתם רואים להציג תכנית רעיונית?

<יהושע בירוטקר: קודם כל אנחנו מתחילים תמיד עם המצב הקיים, אנחנו חושפים מצב קיים ולאחר מכן, לאחר שנאסוף את הנתונים - - - אולי אני אסיים ואני אגיד, תראה שזה מתחבר, נפגשנו ב - - - עם ראשי המועצות האזוריות המקומיות, כי מה שאנחנו עושים במפגשים האלה זה אוספים מהם את תכניות הפיתוח.

<יהושע בירוטקר: תכניות הפיתוח עוזרות לנו להכין את התחזיות, זה נכון לאוכלוסייה היהודית או הישראלית ביהודה ושומרון.

<יהושע בירוטקר: יש לנו קושי עצום בנוגע לאוכלוסייה הפלסטינאית, כי אין לי תכניות פיתוח של רמאללה ושכם וחברון וכו', לכן שם אנחנו נצטרך להניח הנחות.

<יהושע בירוטקר: מה שסוכם בישיבה עם רמ"א, שניצור מספר תרחישים לדבר הזה.

<יהושע בירוטקר: אז זה בעבודה, אנחנו נעזרים במומחים, יש לנו כמה דמוגרפים שעובדים איתנו.

<יהושע בירוטקר: זה יקרה לדעתי רק בעוד שנה, עד שנוכל ליצור תחזיות, כי צריך לאסוף את הנתונים האלה.

מרדכי יוגב: מישהו מהמתכננים הבסיסיים, כמו אברהם שבות, שבשעתו הצגנו לך ואחרים, אתם משלבים בתוך הצוות?

<יהושע בירוטקר: נפגשנו איתו, כשנאסוף את החומר אני מניח - - -

מרדכי יוגב: תעשו צ'ק ליסט נוסף.

מרדכי יוגב: אוקיי.

מרדכי יוגב: טוב.

מרדכי יוגב: אז מתי אתם רואים את עצמכם מוכנים עם תכנית רעיונית?

<יהושע בירוטקר: שלב איסוף הנתונים יימשך כשנה, כל הסקרים, כל המעברים, כל הפגישות עם היישובים והמועצות ו - - -

<איתן טי: סליחה שאני מפריע לך, אנחנו לא מקבלים לוחות זמנים של שנה, זה יהיה פחות מזה.

<איתן טי: אנחנו נדאג שהתכנית תגיע בקצב מהיר יותר ממה שמוצג כאן.

מרדכי יוגב: טוב.

מרדכי יוגב: איתן, בך תלוי בתקצוב.

<איתן טי: אנחנו תקצבנו.

<יהושע בירוטקר: וגם הלחץ.

מרדכי יוגב: וגם הלחץ.

מרדכי יוגב: אתה אומר שבסוף 18' לגיטימי שנבקש לראות תכנית רעיונית.

מרדכי יוגב: גם בדרך, התקדמויות.

<איתן טי: מה שיהושע אמר, אחרי הנתונים צריך לבחון חלופות ואז לבחור חלופה מועדפת.

<יהושע בירוטקר: התכניות הרעיוניות, וזה משהו ככה מאוד כללי, אפשר יהיה לראות בעוד שנה, אבל, כמו שאמרתי קודם, אנחנו יוצרים חלופות, אנחנו נריץ אותם בכלי שנקרא מודל תחבורתי ונקבל תחזיות ואז על סמך זה נמליץ על חלופה נבחרת.

מרדכי יוגב: ואיך אנחנו יוצרים מציאות שמרגע שיש חלופה נבחרת ושמים סדרי עדיפויות אז לא עכשיו מתחילים רק לחכות לתקציב של עוד שנתיים לביצוע לפי סדר עדיפויות?

<יהושע בירוטקר: חלק מהעבודה שלנו זה בעצם - - -

מרדכי יוגב: זאת אומרת זו עדיפה רציפה?

מרדכי יוגב: ברגע שאתם מבינים שהכביש הזה הוא כביש חיוני או אקוטי, הוא בסדר עדיפות ראשוני, אז מסוף התכנית הוא כבר יתוקצב?

<איתן טי: יש פה נציג אגף תקציבים שאולי יכול ל - - - אנחנו מבחינתנו התהליך, שנהיה מיושרים עם האוצר, זה השלמת עבודה מסודרת מקצועית, מראים גם תועלות, כלומר זה לא שאנחנו אומרים שאלה כבישים חשובים והם חשובים ככה, אלא מראים תועלות למשק ואז אנחנו מציגים את זה - - -

<יהושע בירוטקר: אלי, אני רק אעזור לך, מה שקורה זה שאחרי שיש תכנית סורקים אותה לפי סדרי חשיבות וסדרי עדיפויות שקובעים לשלבים, שלב ארוך, שלב בינוני, שלב קצר ובהתאם לזה מקדמים ומשרד האוצר צריך להעמיד תקציבים בהתאם.

<אלי מורגנשטרן: אני רק פספסתי את הפרויקט הספציפי שמדברים עליו.

מרדכי יוגב: הוא מדבר על תכנית אב לתחבורה.

<איתן טי: התכנית ליו"ש שמתחברת לתכנית האסטרטגית לכלל הדרכים בישראל.

מרדכי יוגב: אלי, נקודת התורפה שאני מדבר עליה, ואני אציף אותה פה, כולם מכירים אותה, רק שיחדור להם יותר, כולל לקובי, שמכיר אותה, אני לא יודע לתת את הנתונים כמה מיליארדים תוקצבו בגליל, ובצדק, לא יודע לתת את הנתונים כמה תוקצבו בדרום, ובצדק, כמה תוקצבו במרכז, ובצדק, אני יודע שביהודה ושומרון 800 מיליון זה גרעינים, כי יש שם אוכלוסייה של 3 מיליון מינימום, בהם כ-2.5 פלסטינים וכחצי יהודים, בגדול, תגידו קצת יותר פה, קצת יותר משם, בגדול יותר מ-3 מיליון - - -

<יעקב בליטשטיין: רק המספר הוא לא מדויק.

<יעקב בליטשטיין: 800 מיליון.

<יעקב בליטשטיין: אני חושב שאם אנחנו ניקח עכשיו את הסיכום התקציבי אנחנו נראה שזה הרבה יותר מזה.

<יעקב בליטשטיין: אתה מתעלם מפרויקטים ש - - -

מרדכי יוגב: מפרויקטים שמבוצעים.

מרדכי יוגב: 800 מיליון ועוד 800 מיליון המנהרות של גוש עציון, או 600 מיליון.

<יעקב בליטשטיין: וכל מה שהצגנו זה, לדעתי, הרבה מעבר ל-2 מיליארד.

מרדכי יוגב: אז אל"ף, יש חשיבות לראות את זה באמת, בי"ת, באמת יהודה ושומרון צורכת, בכדי לתת את המענה לאוכלוסיות הללו, יש דרך שאתה נותן גם לא לאזרחי ישראל, אבל נוסעים בכבישי מרקם חיים, ואני אומר פה הערה אחרת, היא שייכת יותר לך, אבי, שהיה ראוי שנוציא כסף, וזה צריך לרשום, גם מהרשות הפלסטינית לפיתוח הכבישים.

מרדכי יוגב: בשלב זה, אולי אנחנו מצרים על זה, הם גם רוב הנוסעים והיה ראוי שגם הם יכניסו כסף מעבר לניקיונות בצדי דרכים או דברים כאלה, יכניסו כסף לתשתיות, או להוריד כסף מהכסף העובר אליהם לתשתיות.

מרדכי יוגב: אנא, תעלו את הנושא הזה, הוא חשוב מאוד, תגידו, אינני יודע באיזה היקפים, תתחילו ב-500 מיליון ותעברו למיליארד.

מרדכי יוגב: אלה ההיקפים המינימליים שצריך היה לקחת מהרשות.

מרדכי יוגב: הרי ההתפרעות בכביש בתאונה האחרונה, אני לא רוצה להגיד בהכללה, גם אנחנו לומדים מהם איך עוברים קו לבן ואיפה עוקפים ואיפה לא עוקפים, זה בכלל פרויקט שלא שייך, שייך אליך, זאב.

מרדכי יוגב: סיפור הקו האמצעי - - -

<עופר הינדי: שלא יעשו נזקים קודם, אחר כך - - -

מרדכי יוגב: בסדר, לא נדבר על נזקים, השורה התחתונה, יש מקום לאגום גם מהם כספים, יש מקום שהאוצר יגדיר את הדרישה הזאת שלו.

מרדכי יוגב: האם היא תוכל להתממש, או שזה ייראה כמו בעזה, שאי אפשר לממש, זה אני לא יודע, זה כבר עניינים מדיניים, אבל לומר את זה כביטוי מדיניות בכדי לאגם פנימה מצ'ינג שכזה זה בהחלט ראוי.

מרדכי יוגב: להוריד כספים, נוסעים משתמשים בכבישים, שישימו בזה גם כספים לתשתיות כבישים.

מרדכי יוגב: בהחלט ראוי ואת זה צריך לרשום, אסף, גם בסיכום שלנו ואתם גם תעלו את זה, בבקשה, במתפ"ש וברמ"א.

מרדכי יוגב: זה צריך להיות סיכום של מתפ"ש יוצא למתפ"ש נכנס בחודש הקרוב עם מדיניות ברורה לצד שני.

מרדכי יוגב: אתה רוצה להוסיף משהו?

מרדכי יוגב: ונעבור אחרי זה הלאה.

<אלי מורגנשטרן: אני אגיד ככה, באופן עקרוני הטיפול בכבישים נעשה בתכניות רב שנתיות, תכניות לכבישי ישראל, תכניות לכבישי איו"ש, אנחנו מתייחסים אליהן באותה צורה.

<אלי מורגנשטרן: במשרד התחבורה עושים עכשיו תכנית אסטרטגית לדרכים או לכל התשתיות שאנחנו מקווים שתושלם במהלך השנה, שבעצם בוחנת את כל רשת הכבישים, את הסנכרון בין כל רשת הכבישים, במקום לעשות כביש אחד פה שפותר בעיה וכביש אחד שם שפותר בעיה, הסתכלות כללית.

<אלי מורגנשטרן: דווקא ביהודה ושומרון, בגלל הצרכים, אז תחילת העבודה על התכנית האסטרטגית הוקדמה לשנת 2017 בשביל שנדע שאנחנו מוכנים אפילו בשלב מוקדם יותר.

<אלי מורגנשטרן: התקצוב בפועל נעשה על פי התכניות האלה.

<אלי מורגנשטרן: אנחנו עושים תכנית רב שנתית אחת לחמש או שש שנים, תכנית חומש של נתיבי ישראל, אנחנו מצרפים את התכניות של החברות האחרות גם לתכנית רב שנתית.

<אלי מורגנשטרן: התכנית הבאה תתחיל ב-2022.

<אלי מורגנשטרן: הזמן הנכון לעדכון פרויקטים לביצוע הוא בתכנית רב שנתית ואחת לשנה, כשעושים את דיוני התקציב ויש כבישים שהביצוע שלהם נדחה או כבישים אחרים שהביצוע שלהם מוקדם אנחנו מתאימים את התקציב לשינויים.

<אלי מורגנשטרן: אני חושב שהטיפול ביהודה ושומרון נמצא כיום בראש סדרי העדיפויות של המשרד, כמו שאמר קובי, כמו שאמרו נציגי משרד התחבורה.

מרדכי יוגב: לא, לא בצורה מספקת.

מרדכי יוגב: גם כשהשר אומר 10% והוא אומר 10%, זה הרבה יותר, זה כמעט 3 מיליון פלוס, למרות שהם לא אזרחי ישראל, ולכן אני גם אומר שצריך לגבות כסף, אבל בכבישים האלה נוסעים אזרחי ישראל בכל דרך שהיא.

<אלי מורגנשטרן: לגבות כסף זה כמובן לא אני.

מרדכי יוגב: בסדר, אבל צריך לדעת את זה, באיזה היקפים, שההיקפים פה אינם מספקים וכתוצאה מזה ריבוי תאונות דרכים, ריבוי הרוגים משתי האוכלוסיות.

מרדכי יוגב: התשתיות שאינן מספקות היום בכדי לנוע במרחבים האלה.

מרדכי יוגב: וגם הן מקשות על תנועה במקומות אחרים, אבל אני לא אעסוק בזה כרגע.

מרדכי יוגב: אני קצת מקצר אותך.

מרדכי יוגב: ברשותכם, אם יש עוד דברים בשוטף, זאב, או - - -

<יעקב בליטשטיין: עוד נקודה אחת שאני רוצה לגעת בה, כי אנחנו מדברים כל היום על כבישים כבישים.

<יעקב בליטשטיין: בסופו של דבר המדיניות של משרד התחבורה היא להעביר את אזרחי המדינה להשתמש בתחבורה ציבורית ולהניע הקמה של מערכות הסעת המונים.

<יעקב בליטשטיין: גם את זה אנחנו בודקים במסגרת תכנית צוות אב לתחבורה ירושלים, פתרון למעלה אדומים, כי אני חושב שפתרון של כבישים, בסופו של דבר כבישים בונים והם נסתמים, כבישים בונים והם נסתמים, ולכן אנחנו צריכים למצוא פתרון למערכת הסעת המונים גם למעלה אדומים ושאר המקומות בירושלים ואני מבקש, יהושע, תגיד על זה מילה.

<יהושע בירוטקר: אנחנו בודקים לא רק כבישים, אנחנו בודקים את מערכות התחבורה להסעת המונים, כמו רכבת קלה ואפילו רכבל.

<יהושע בירוטקר: יש לנו חמש חלופות, אפילו ישבנו עם יושב ראש מועצת מטה בנימין והראינו לו את חמש החלופות, ישבנו עם בני, הראינו לו גם כן כמה חלופות, שלוש, ארבע, אני לא זוכר, וגם בגוש עציון.

<יהושע בירוטקר: כלומר אנחנו בוחנים את החלופות האלה - - -

מרדכי יוגב: גם לאריאל דיברתם.

<יהושע בירוטקר: זה לא אצלי, אבל בכל מקרה, למטה בנימין, לגוש עציון ולמעלה אדומים, אלה - - -

<יעקב בליטשטיין: זה פחות אצלנו.

<יעקב בליטשטיין: זה בחברת נתיבי ישראל.

מרדכי יוגב: אבל אתם צריכים לתת לו את האינפוט הזה כדי שהוא יכליל אותו בעבודה הכללית.

<יעקב בליטשטיין: אז הוא יקבל את האינפוט.

<יהושע בירוטקר: הדברים האלה נבחנים, כמובן אנחנו נראה את זה אחר כך בתכניות.

<יהושע בירוטקר: אני לא יודע להגיד כרגע מה תהיה ההמלצה או ההחלטה.

<בני כשריאל: באיזה מצב נמצאת הרכבת הקלה?

<בני כשריאל: את הרכבל נשאיר לאחרי זה, אבל הרכבת?

<יהושע בירוטקר: קודם כל בדקנו פיזיבילית, אם זה אפשרי בכלל, בחנו את השיפועים וכו' וראינו שזה אפשרי והכול בסדר.

<יהושע בירוטקר: עכשיו זה נמצא בצד של הביקושים.

<יהושע בירוטקר: מה זה אומר?

<יהושע בירוטקר: זה אומר שאם אנחנו שמים רכבת קלה אנחנו מורידים קווי אוטובוס, כי אחרת לא תהיה הצדקה לרכבת קלה.

<בני כשריאל: זה מה שרוצים.

<יהושע בירוטקר: אבל אז מה קורה?

<יהושע בירוטקר: אנחנו פוגעים באנשים גם, כי עכשיו אני מאלץ את תושבי מעלה אדומים לעלות על אוטובוס, להגיע לרכבת, להמשיך ברכבת לירושלים, לרדת בירושלים, לעלות על עוד רכבת או על אוטובוס ואחר כך אולי עוד אחד.

<יהושע בירוטקר: אני צריך לבדוק מה הקנס שהטלנו כתוצאה מזה על תושבי מעלה אדומים.

<יהושע בירוטקר: אנחנו בעד הסעת המונים, אבל צריך לראות מה המשמעויות.

מרדכי יוגב: דווקא במקרה של מעלה אדומים, באזור הדיפו אתה מקבל - - -

<בני כשריאל: אבל ברגע שאתה תכניס את הרכבת הקלה למעלה אדומים אתה לא תצטרך להסיע אותנו באוטובוסים, אנחנו מגיעים, כמו למשל לגבעת התחמושת ומשם אנחנו עוברים הלאה.

<יהושע בירוטקר: אתה צודק, אבל כשאני מכניס את תוואי הרכבת הקלה לתוך מעלה אדומים אני שם אותו על התוואי הראשי, לא כולם גרים בצמוד לתוואי הראשי.

<בני כשריאל: אז יהיה בתוואי הראשי.

<יהושע בירוטקר: אז זה 400, 500, 600 מטר הליכה זה בסדר, מעבר לזה - - -

מרדכי יוגב: כמו בכל מקום, לפי אותם כללים ואתה מקבל פה את ההסכמה.

מרדכי יוגב: עוד משהו שלכם בתכנית האב, יהושע?

<יהושע בירוטקר: לא.

מרדכי יוגב: אז אנחנו נבחן את ההתקדמות בתדירויות שנעשה.

מרדכי יוגב: אני שואל, בשביל לשמוע פה עוד גופים, זאב, אם תרצה להוסיף או נת"י, אם תוסיפו.

מרדכי יוגב: אחת, תכנית החומש שהוגדרה ליו"ש, דיברתם על הרחבת 446, דיברתם על כל הדברים האחרים, יש עוד דברים בתוך תכנית החומש?

מרדכי יוגב: זו שאלה ראשונה.

מרדכי יוגב: אחר כך היה סל פניות שמאלה, והוא לא פורט.

מרדכי יוגב: סל פניות שמאלה, של כיכרות, של צמתים.

מרדכי יוגב: תאורת צמתים וכבישים, אמרתם שהתכנית לא מתוקצבת.

מרדכי יוגב: אז אם מישהו יוכל לגעת בה.

מרדכי יוגב: היו צמתים וכבישים בהסדרה והייתה רשימה ארוכה של כבישים וצמתים בהסדרה.

מרדכי יוגב: תעברו את זה ואנחנו ניתן פה לעוד גורמים אזרחיים לשאול את השאלה, או אם עופר ירצה עוד להשלים.

<יעקב בליטשטיין: אז יש מוקדי סיכון שהם מתוקצבים לביצוע, שזה 437, כפי שפירטתי מקודם, יש את כביש 60 מפרידן אדם, יש את צומת אלון, גבעת אסף, את צומת עתניאל, צומת חלחול, צומת יקיר הגדולה.

<יעקב בליטשטיין: כביש 60, קילומטר 101, 102, שילה.

מרדכי יוגב: שילה, כיכר?

<יהושע בירוטקר: כן, יש לנו כמה סלים שמדברים על אותו אזור, עושים שם גם מפרדה, שיהיה אפשר לעקוף וגם - - -

<יעקב בליטשטיין: בקיצור יש פה עוד שלושה פרויקטים על האזור הזה, קילומטר 119 עד 124, זה דרך הכניסה לשילה ומעלה לבונה, וקילומטר 125 עד 128, זה דרך הכניסה לעלי.

מרדכי יוגב: כולל כיכר בכניסה לעלי?

מרדכי יוגב: מה יהיה הפתרון בעלי?

מרדכי יוגב: בעלי קשה מאוד לצאת שמאלה.

<איתן טי: זה הסדרה של הצומת, יבחנו מה הפתרון התחבורתי המדויק.

מרדכי יוגב: אבל יכול להיות שתגיעו לזה?

מרדכי יוגב: אתם מחויבים להסדרת הצומת?

<איתן טי: כן.

<יעקב בליטשטיין: בנוסף לזה יש מוקדי סיכון שהם מתוקצבים לתכנון, שזה צומת בית הערבה, צומת בית אריה, שילה עלי, חלמיש נווה יאיר, רחלים תפוח וצומת המשטרה הבריטית.

<יעקב בליטשטיין: סל פניות שמאלה, המתועדפים שהולכים לביצוע - - -

מרדכי יוגב: תשאירו לוועדה את זה אחר כך, בסדר?

<יעקב בליטשטיין: יש לך את הכול, אז אני לא אפרט.

מרדכי יוגב: מאה אחוז, אז רק תעבירו לנו ואנחנו נוכל לחסוך את הפירוט ואנחנו נראה את זה במעקב של הדברים.

מרדכי יוגב: אתה תעביר לנו, איתן?

<איתן טי: כן, יש לכם את זה בפיזי, אני יכול להעביר - - -

מרדכי יוגב: זה בתוך זה?

מרדכי יוגב: סליחה שלא הספקתי לראות.

מרדכי יוגב: אוקיי, אני רואה את הכול, כולל פרויקט פניות שמאלה, שמתוקצבות פה.

מרדכי יוגב: לכם זה ידוע, אבי?

מרדכי יוגב: יש לכם את זה?

<אבי רואה: אנחנו נשמח ל - - -

מרדכי יוגב: אין פה דבר מסווג, אנחנו נוכל לצלם את זה אחרי זה ולהעביר את זה.

מרדכי יוגב: אם תעבירו את זה במייל לוועדה יהיה קל לנו.

מרדכי יוגב: תעבירו, בבקשה, במייל, אליך, אסף, ואנחנו נוכל גם להעביר אליכם.

מרדכי יוגב: יש פה בהחלט חדשות טובות ואז יודעים במה להגיד תודה.

מרדכי יוגב: פניות שמאלה מתוקצבות לביצוע, כניסה לשילה, כניסה ליפית, לרימונים, לארגמן, לעינב, פרוכין, אדורה, אובנת, עלי זהב מזרח, כניסה לתלם, לאבני חפץ שתי הכניסות, הגדולה והקטנה, נכון?

מרדכי יוגב: שומרון, יש פה נציגים?

מרדכי יוגב: מי נציג שומרון?

מרדכי יוגב: אנחנו נצלם ונעביר את זה.

מרדכי יוגב: אם זה יעבור אלינו במייל נוכל גם להעביר ואנשים יידעו - - -

<קריאה: תחילת העבודה של פניות שמאלה, זה כבר - - -

<יעקב בליטשטיין: כן.

<איתן טי: מסדרים צומת ו - - -

מרדכי יוגב: כולל הכניסה למרדה על כביש - - - אז אנחנו נעביר את זה לכולם אחרי זה ולא נחזור על זה פה.

מרדכי יוגב: אם יש למישהו שאלה קונקרטית, הוא יוכל לשאול לקבל כן או לא.

<יעקב בליטשטיין: אני רק רוצה לסיים.

<יעקב בליטשטיין: לבני אני אומר.

<יעקב בליטשטיין: אני חושב שהפרויקט שאנחנו מציעים על כביש 1, שזה גם מחלוף הגבעה הצרפתית, גם מחלוף רמת שלמה, כלומר ביטול הרמזור על כביש 1, ולמעשה בניית שני חניונים גדולים 'חנה וסע', אחד בנחל צופים ואחד החניון למטה בכניסה לרמות - - -

<בני כשריאל: נחל צופים, אתה מתכוון לכביש הגבעה הצרפתית?

<יעקב בליטשטיין: כן.

<יעקב בליטשטיין: בונים שם חניון מאוד גדול, 'חנה וסע', ועל ידי זה אפשר יהיה פשוט לחנות ולהתחבר למערכת הרק"לים של ירושלים, כשאני עוד פעם אומר, אנחנו במקביל מקימים את הרק"לים - - -

<בני כשריאל: מתי אתם מסיימים את ה'חנה וסע'?

<איתן טי: החניון עצמו, התכנון שלו גמור, אנחנו כרגע מחכים רק לתקצוב ויציאה לביצוע.

<קריאה: התקצוב סוכם בדיון התקציבי האחרון.

<קריאה: יש לנו השלמה שאנחנו צריכים לעשות שהחניון יהיה - - -

מרדכי יוגב: פרויקט שער בנימין, דרך אגב?

<יעקב בליטשטיין: תקצוב הביצוע של החניון הזה מותנה בזה שאנחנו בסופו של דבר נוכל לוודא שהחונים בחניון משתמשים בתחבורה הציבורית, שזה לא יהיה חניון שכל אחד בא וחונה.

<יעקב בליטשטיין: אז ברגע שאנחנו נשלים - - -

<בני כשריאל: זה יתחבר גם למחלף?

<יעקב בליטשטיין: כן.

<יעקב בליטשטיין: כשאנחנו נשלים את הדבר הזה וזה גם תוקצב לביצוע, אני מעריך את זה ברמת חודשים.

מרדכי יוגב: טוב, אני רוצה לאפשר פה לאנשים שהגיעו גם לשאול את השאלות שלהם ולהתקדם עם הצרכים שלהם, קובי.

מרדכי יוגב: אנחנו נזהה פה את הנציגים, שחוץ מבני, נמצא פה ראש מועצת בנימין ועוזר של ראש מועצת דרום הר חברון, ו-?

<שלו קיים: שלו, גוש עציון.

מרדכי יוגב: כל מי שרוצה לדבר שיגיד לאסף, כל מי שרוצה לשאול שאלות.

מרדכי יוגב: אנחנו נתחיל בבנימין וכולל אפשרות של כבישי מערב בנימין.

מרדכי יוגב: אז, אבי, אם אתה רוצה עוד להוסיף משהו או לשאול.

<אבי רואה: אני הגעתי באיחור, אני מתנצל.

<אבי רואה: לא שמעתי מה דובר על שיקוע קלנדיה, אני מבין שיש פה חלופת מכתבים בין - - -

<יעקב בליטשטיין: לא, סוכם, יבוצע על ידי חברת מוריה.

מרדכי יוגב: אבל מה שנקרא 45, עדיין לא, הדגשתי שהוא מהחשובים.

<יעקב בליטשטיין: 45 הוא הקטע שבין השיקוע לבין שער בנימין, הוא בשלב של תב"ע.

מרדכי יוגב: אני אומר לך, אבי, צריך להכניס אותו בסדר העדיפויות.

<קריאה: בסדר עדיפות, אנחנו כרגע בבחינה של היתכנות להפקעה ובין היועמ"ש, לשכת התכנון, כל מיני השלמות נתונים.

<קריאה: נקבל חוות דעת שבכלל יש היתכנות להפקעה ואז נצא לדרך.

מרדכי יוגב: הוא לשתי האוכלוסיות, בכל מקרה.

<קריאה: כן.

מרדכי יוגב: אז בואו נשלים את בנימין בעוד כביש לסדר היום.

מרדכי יוגב: קובי, וגם לך זה חשוב, יהושע, אומר נוגע בדבר, גר שם, אבל ראיתם שהוא חמש שנים לא נידון פה כמעט, אז זה לבושתי, אני צריך את אישור המועצה.

<עדי מינץ: אבי מכיר את זה מצוין, ישבנו ביחד על זה ואנחנו כרגע - - - מדובר למעשה באזור שמונה כרגע מעל 10,000 תושבים עם פוטנציאל של להגיע ל-100,000 תושבים שמאז אוסלו הוא למעשה כלוא.

<עדי מינץ: ברגע שהתחילו לדבר על אוסלו ב' עשו כבישים עוקפים, ניתנו כל מיני פתרונות.

<עדי מינץ: אני מדלג, כדי לקצר.

<עדי מינץ: במקור נסענו מאזור דולב טלמונים לירושלים, שימו לב, 11.5 קילומטר לגבעת זאב.

<עדי מינץ: זה היה הכביש המקורי, היו נוסעים 20 דקות לעבודה בירושלים.

<עדי מינץ: כשנחת עלינו אוסלו, אז בהתחלה עשו את עוקף ביתוניה והתכוונו לצרף לעוקף ביתוניה את הכביש שנקרא כביש 949, כבר הפקיעו אותו ולמעשה כבר את הקטע הראשון, שאתם רואים פה, את הקטע מפה עד כאן, כבר פרצו, כביש פרוץ, בשטח הכביש הזה נמצא, אבל הכוונה הייתה שאנחנו ניסע ממש מתחת לביתוניה.

<עדי מינץ: די מהר התברר גם לפיקוד מרכז שהפתרון הזה לעשרות אלפי תושבים של מערב בנימין זה לא פתרון מתאים ואז התחילו לדבר על פתרון אחר שנקרא 935.

<עדי מינץ: תכננו את הכביש הזה, כביש 935, והכביש הזה למעשה לוקח מהפריצה הזאת, שכבר בוצעה, כמו שאמרתי, מכאן, ומגיע לנקודה הזאת.

<עדי מינץ: הנקודה הזאת היא הנקודה שהיום יש בה מחסום צבאי בין בית עור אל פוקה, לבין בית עור אל תחתא.

<עדי מינץ: הכביש הזה תוכנן.

<עדי מינץ: גם המועצה של אז וגם אנחנו קיבלנו מכתבים שהכביש הזה עומד להיות מבוצע עד שהתחילו לדבר על כבישי מרקם חיים ואז הגיעה האינתיפאדה של שנת 2000.

<עדי מינץ: ברגע שהתחילה האינתיפאדה הציר שלנו פשוט נחסם, ה-11 קילומטר שעליהם דיברנו מקודם, זרקו אותנו מסביב מסביב, במקום זה 37 קילומטר.

<עדי מינץ: כלומר התחלנו לנסוע לכיוון מערב, לכיוון ניל"י, משם דרומה לכיוון צומת שילת, משם על כביש 443.

<עדי מינץ: התוצאה היא ש-20 דקות הפכו להיות שעה וחצי.

<עדי מינץ: עם כל הפקקים, זה הפך להיות, למעשה האזור שלנו הוא האזור היחיד שלא קיבל פתרון בעקבות הפרעות של אוסלו, הארכה של 26 קילומטר וכו'.

<עדי מינץ: מה שנעשה אז באותה תקופה, התחילו לתת פתרונות של כבישי מרקם חיים עבור הפלסטינים ואז יצרו פתרון, בגלל שעשו את כביש 443, היה אז בג"צ על 443, החליטה המערכת הצבאית לתת פתרון של כבישים שיילכו מדרום ל-443 לצפון 443, לכיוון רמאללה.

<עדי מינץ: אנחנו דרשנו שכביש מרקם החיים הזה יהיה כביש 935, שכבר למעשה תוכנן על ידי המערכת הצבאית ועל ידי משרד התחבורה ועל ידי משרד השיכון, באותה עת משה מרחביה, אבל הייתה החלטה של המערכת הצבאית לדלג עלינו ולעשות את כביש מרקם חיים, מאותה נקודה שעליה דיברתי לכיוון עוטף ביתוניה, הכביש שנסלל עבורנו.

<עדי מינץ: אנחנו הגשנו בג"צ באותה עת, גם עופר היה שותף לאותו בג"צ.

<עדי מינץ: לצערי הרב הדרישה שלנו, למרות שההרכב הראשון תמך בנו, ההרכב השני בסופו של דבר דחה את הבג"צ וכך אנחנו מצאנו את עצמנו תקועים במצב שבו אנחנו צריכים להמשיך.

<עדי מינץ: במהלך הדיונים של בג"צ הבג"צ דרש מאיתנו להגיש חלופות.

<עדי מינץ: הגשנו חלופה והחלופה למעשה הכי סבירה כרגע היא, שימו לב, סך הכול סלילה של כביש של 5.3 קילומטר שפותרת את הבעיה שלנו.

<עדי מינץ: או חלופה יותר מהירה, שזה לעשות מנהרה וגשר באורך של 3 קילומטרים בלבד מהנקודה הזאת כדי להוציא את התושבים של מערב בנימין, גם לכיוון ירושלים וגם לכיוון תל אביב.

<עדי מינץ: אני מזכיר שוב פעם, למרות שיש היום 10,000 תושבים בלבד באזור מערב בנימין הפוטנציאל של האזור הזה הוא כ-100,000.

<עדי מינץ: כלומר יש שם פוטנציאל קרקעי, יש שם אפשרות להקים קריה חרדית בנחליאל, בקרית דולב טלמונים, עם אפשרות להתפתחות מאוד משמעותית.

<עדי מינץ: הכול נעצר בגלל בעיית תחבורה.

<עדי מינץ: מה שאנחנו למעשה אומרים, קודם כל הייתה פה התחייבות ממשלתית, הממשלה התחייבה לתת עוד בתקופה של ברק, היה ניסיון לפתור את העניין באמצעות כביש 935 ומה שאנחנו מבקשים כרגע זה לתת פתרון מרקם חיים, קודם כל לאפשר לנו להתחיל לנסוע לכיוון 443, ובי"ת, לתכנן כביש או מנהרה מצומת דולב טלמונים לכיוון 443 ולא להשאיר את זה לימות המשיח.

<עדי מינץ: להוביל את העסק הזה.

<עדי מינץ: אתם צריכים גם להבין שהסיטואציה כרגע בכבישים של 446 הפכה להיות ממש בלתי אפשרית.

<עדי מינץ: אי אפשר לצאת בבוקר.

<עדי מינץ: כדי להגיע בבוקר צריך לצאת הרבה יותר מוקדם, זה הפך להיות ממש סיוט בלתי אפשרי, חייבים לתת פתרון ולא ייתכן שאת האזור הזה ישאירו לימות המשיח.

<עדי מינץ: סיימתי.

מרדכי יוגב: אבי, אתה רוצה להוסיף משהו לזה?

מרדכי יוגב: אני אוסיף בעניין הזה רק לסגירה, איתן, אתה פה כמייצג, וגם יהושע, כמייצג, זאב יודע ומתפ"ש חשוב וקש"ץ ואוצר.

מרדכי יוגב: במידה מסוימת אני אומר, גילוי נאות, כיושב ראש הוועדה אולי הייתי הסנדלר שהולך יחף וכל הזמן ראיתי את הראייה הכוללת, כפי שהוצגה על ידיכם ועל ידי מועצת יש"ע ועל ידי אחרים, אין לי ספק שאדם חיזמה הוא סיוט וזה סיוטון, אבל באמת, כשנסיעה מדולב הופכת מ-20 דקות לשילת או שעה ו-10 דקות לירושלים הופכת לשעתיים או ל-52 דקות בבוקר יציאה רק לשילת, אז זה באמת הופך את זה לדבר נצרך מאוד וקריטי לכלל האנשים.

מרדכי יוגב: אנשים מתפטרים מעבודתם, בדומה למה שהיה במזרח בנימין, שמורים ומורות מעלי נאלצו להתפטר כי הם לא יכלו להגיע ב-8:00 לבית הספר, אז כך קורה כרגע לאנשים שעובדים במתווה, שלא לדבר על תל אביב שזה כניסה אחרי זה לפקקי תל אביב או כניסה לפקקי ירושלים.

מרדכי יוגב: זה צריך לעלות לסדר היום בתוך תכנית האב, זה צריך לעלות לסדר היום בתוך תכניות לטווח בינוני, לא לטווח ארוך.

מרדכי יוגב: במשמעות של מחשבה רעיונית, אני אומר לעופר, רעיונית, שתיים או שלוש מחשבות רעיוניות ואחרי זה מה מהן כלכלית ואפשרי ליישום.

מרדכי יוגב: ממחשבה רעיונית מה המשימה ברת הביצוע, שממש לא בהכרח, כי מדברים היום על מנהור, שהמנהור הוא לא הפתרון פה.

מרדכי יוגב: ברור שזה דורש גם מחלפון קטן כדי לעלות לכיוון ירושלים, זאת אומרת משהו תת קרקעי מתחת לכביש, אבל צריך לשים אותו על סדר היום ולהכניס אותו בתוך הדברים שנעקוב אחריהם איפה הם מתקדמים.

מרדכי יוגב: אני חושב שהשלב הראשון הוא להסתכל על שלוש חלופות רעיוניות ולראות מה מהן הכי כלכלית, הכי זולה, אולי משרת מערכות במקביל, מצריך מחסום או לא מצריך מחסום, וכל העלויות הנוספות הנדרשות כדי לצאת עם שתיים-שלוש חלופות ולראות מה מהן - - - נראה לי שפה יש בן אדם שהשקיע את שנותיו ואת חייו בדבר, שראוי להכניס אותו לתוך החשיבה.

מרדכי יוגב: ברור שזו המועצה - - -

<עדי מינץ: תיקון של אבי מלפני כמה ימים, שאנחנו הולכים לשמעון פרנק, לתת מה הפתרון התכנוני המיטבי.

מרדכי יוגב: תן למשרד.

מרדכי יוגב: אני מציע שהמשרד ייקח את זה על עצמו.

מרדכי יוגב: נמצא פה איתן כרגע, אני מציע שהמשרד ייקח את זה על עצמו, המשרד יחליט מי המתכנן או למי הוא נותן לבחון את העניין.

מרדכי יוגב: אני לא נגד, אני בעד.

<איתן טי: תהליך ההתקשרות המהיר יותר יהיה דרך המועצה.

<איתן טי: אם המועצה יודעת להציע תכנון בשל ואז המשרד יוכל לאמץ את זה ויוכל לעבוד יותר - - -

מרדכי יוגב: אוקיי.

מרדכי יוגב: אז אם זה ככה, אבל שמים אותו על סדר היום ואנחנו נתחיל להסתכל על הדברים.

מרדכי יוגב: עוד נציגים ואחרי זה ניתן גם לרשויות.

מרדכי יוגב: יוחאי, דרום.

<יוחאי: אני רק אביע את אכזבתי הקבועה, דיון אחרי דיון שמעבר מיתר שוב פעם לא עולה לסדר היום, נשאר ונדחק מאחורה.

<איתן טי: צריך להגיד שבהסדרת המעברים מעבר מיתר הוא אחד מהראשונים.

<יוחאי: זה לא עוזר לנו.

<יוחאי: אנחנו שומעים את זה ולא מצליחים לקיים אפילו דיון - - -

מרדכי יוגב: אז אני אומר לך, יוחאי, אני כן מתכוון, גם אני נסוגותי מלשים לפה את המעברים כי יש כרגע חילופי ראשי ר"מים, קמיל בעצם עוזב, אני ביקשתי שיותיר את מיתר על סדר היום.

מרדכי יוגב: קמיל הולך להיות מתפ"ש בתוך חודש, עוד לפני פסח, אם אני לא טועה - - - זה נדחה קצת?

<קריאה: הוא מקבל דרגה לפני ההחלפה ביום העצמאות.

מרדכי יוגב: אוקיי, אז זה סביב פסח, ומחליף אותו כראש ר"מים, אתם יודעים כבר?

<עופר הינדי: עוד לא מונה.

מרדכי יוגב: אז כל מי שרוצה להשפיע על מי יהיה ראש ר"מים הבא מוזמן להשפיע, זו החלטת שר הביטחון, ולהגיש מועמדות.

מרדכי יוגב: בהחלט תפקיד חשוב, סמנכ"ל בכיר במשרד הביטחון וראש רשות המעברים.

<יוחאי: אני חושב שר"מים לא הפסיקו לעבוד וגם אנחנו לא מפסיקים לעבוד.

מרדכי יוגב: לא מפסיקים ואנחנו בהחלט נשים את מעבר מיתר על ראש שמחתנו, אנחנו לא נצליח לגעת פה, ואתה צודק מאוד.

מרדכי יוגב: אצלכם, איתן, הוא בהחלט הוגדר כמעבר בעייתי מאוד לשתי האוכלוסיות ומצריך, כשם שעשו לקלנדיה, שקלנדיה הוכנסה בכל התכנית של מזרח קרוב - - -

<קריאה: ברשותך, שאלה יותר כללית לכל נושא המעברים, לרבות מיתר.

<קריאה: כשאתה אומר שעושים עבודה, הנושא הזה מתוקצב בתכנון, במה הוא מתוקצב?

<איתן טי: האחריות המרכזית היא של בעצם מנהלת ר"מים, הם קיבלו מינוי ממשרד הביטחון, הם ביקשו מאיתנו סיוע לגבי האפיון מה רמת השירות הנדרשת ולתת פתרון.

<איתן טי: למשל היום אין הסדרה של כל החניה שם - - -

<עופר הינדי: אני אגע בזה.

מרדכי יוגב: אוקיי, תיכף תשיב על הדברים הנוספים.

מרדכי יוגב: מה עוד?

מרדכי יוגב: אנחנו נאלצים לקצר, אבל זה לא ירד מסדר יומנו, ממש לא.

<יוחאי: משפט אחרון, התאורות, דנתם בזה ארוכות, אז אני לא ארחיב, אבל אנחנו נמצאים בדיון שהולך ומתמשך בנושא התאורות, תכנונים יש, תקציבים וכוונות יש לכולם, פיקוד מרכז בדיון קודם נתן את סדר העדיפויות שלו.

<יוחאי: זה כסף יחסית קטן ביחס לעשייה המדהימה שהוצגה פה, ומדובר בחיי אדם, אתם מכירים את המקטעים, צריך לשים את זה בראש סדר העדיפויות, לטעמי.

מרדכי יוגב: אוקיי.

מרדכי יוגב: גוש עציון.

<שרון אלפסי: בית אריה.

<שרון אלפסי: קצת התאכזבתי לשמוע מסגן השר שהפרויקט די תקוע בגלל החלטות שוליות.

<שרון אלפסי: ראש הממשלה התחייב שהוא מסיים את הכביש הזה ואפילו תקצב אותו ב-76 מיליון שקל ואני הבנתי שבגלל כל מיני בעיות תכנוניות משרד הביטחון דורש 87 מיליון שקל.

מרדכי יוגב: תיכף ישיב על זה גם עופר, כי הוא מומחה בעניין.

<שרון אלפסי: זה תקוע בגלל 11 מיליון שקל.

<שרון אלפסי: נראה לי ש-76 מיליון, אפשר לעשות את הדברים במקביל ולפתור את הבעיות תוך כדי תנועה.

מרדכי יוגב: תיכף נשמע.

מרדכי יוגב: נת"י, אתם רוצים להוסיף משהו?

מרדכי יוגב: זאב?

מרדכי יוגב: עוד מישהו פה?

מרדכי יוגב: מוריה?

מרדכי יוגב: אחרים?

מרדכי יוגב: אוקיי, אז עופר, לך יש מה להוסיף על הכול.

<עופר הינדי: אוקיי, אז אני אקצר, כדי להיכנס ללוחות הזמנים, בארבעה משפטים.

<עופר הינדי: אחת, פיקוד המרכז גיבש תכנית שנקראת 'קשת יהונתן', זו תכנית כוללת לכלל מרכיבי הביטחון ביהודה ושומרון.

<עופר הינדי: יש לה סעיפים מרכזיים שנקראים כבישים וזו משימה למעשה שהיא חייבת להישאר באחריות משרד התחבורה כגוף שיודע לעשות עבודה אינטגרטיבית, איתנו, בצורה מסודרת, אבל יש בה פרק על כבישים, בעיקר על נושא כבישים עוקפים.

<עופר הינדי: יש בה פרק שנקרא מעברים, שבו ניסינו להסתכל על המעברים ביהודה ושומרון בראייה ארוכת טווח של כל התשתיות הנדרשות להסדרת התנועה במעברים, הן מהצד הכחול, הן מהצד האדום, הן בחניונים.

<עופר הינדי: הבעיה הזאת שמדבר פה הנציג של מועצה אזורית דרום הר חברון היא בעיקר בצוואר הבקבוק שנוצר בגלל החניונים.

<עופר הינדי: הבעיה הזאת גם נכונה באזור מעבר תרקומיא גם בנושא מעבר אייל ובעיקר בכל המעברים וצריכים להסתכל על המעברים האלה בראייה כללית.

<עופר הינדי: יש בה אומדנים, יש בה תקציבים, אין בה תכנון מפורט, אבל בהינתן אישור של דרג מדיני לתקצוב אי אילו מהסעיפים בתכנית 'קשת יהונתן' ניתן להתקדם קדימה במהירות.

<עופר הינדי: כל עוד היא לא מתוקצבת לא ניתן להתקדם מטר.

מרדכי יוגב: תרשה לי רגע אחד, כי אני אשכח את זה בסיום.

מרדכי יוגב: אנחנו פה, בראשות יושב ראש הוועדה, אבי דיכטר, ככה קבענו בינינו, ככה הוא גם ביקש, נקיים ישיבה עם שר הביטחון, לא פחות, ואלוף כמובן, להצגת תכנית 'קשת יהונתן'.

מרדכי יוגב: אני לא יודע את ההרכב ואת הסיפור ואני מקווה שהיא תהיה עוד במושב הזה.

<קריאה: אבל שמעת את מה שנאמר פה, דהיינו יש תכנית, אבל אין תקצוב.

מרדכי יוגב: אני יודע, אין תקציב.

מרדכי יוגב: אנחנו מודעים לזה.

<עופר הינדי: אני חושב שזה המצפן שצריך להורות, לקבוע מה המדרגות בראייה - - -

מרדכי יוגב: אני רק שואל, הרשויות שמעו את זה מהאלוף?

<עופר הינדי: כן.

<עופר הינדי: זה המצפן ועל פיו צריך לפעול.

<עופר הינדי: עכשיו ביחס לכמה דברים ספציפיים שעלו פה.

<עופר הינדי: אחת, בנושא כביש הטבעת הסגור, כביש 45, כפי ששמעתם פה, יש סוגיה שטרם נפתרה, של אזרוח המעבר.

<עופר הינדי: אם הוועדה הזאת, שעושה פה את הדיונים, בראשותך, חבר הכנסת מוטי יוגב, לא פותרת את הבעיה, נכשלנו כולנו.

<עופר הינדי: זאת אומרת אם בסופו של יום אנחנו נגמור את הכביש והמעבר לא יתחיל לפעול והמל"ל מתעסק ולשכת ראש הממשלה מתעסקת ואתה מתעסק וועדת חוץ וביטחון מתעסקת בקו התחתון, לא ניתן תשובה ופתרון, אני ממליץ לתקצב במיידית את האזרוח, אני אומר במיידי, כי גם הליך של אזרוח לוקח זמן וגיוס כוח אדם ועובדים.

<עופר הינדי: אני מציע, אני בניסיון שלי, זה יהיה תהליך קצר יותר מאשר להטיל על המשטרה להפעיל את זה.

<עופר הינדי: זאת המלצתי לכם, לצאת לדרך עם העניין הזה.

<עופר הינדי: אני כבר לא מדבר על האזרוח של כל מעברי העוטף, אני מדבר על שלב ראשון, על המעבר הזה, וטוב שעה אחת קודם, אחרת המערכת פה תהיה עדיין תקועה.

<עופר הינדי: אני לא רק מדבר על הצרכים הביטחוניים, אני מדבר על צרכים תחבורתיים תנועתיים.

<עופר הינדי: זה לגבי כביש הטבעת.

<עופר הינדי: לגבי מה ששוחח פה ראש עיריית מעלה אדומים, א-זעים עזריה.

<עופר הינדי: אז אל"ף, אנחנו רואים בכביש הזה תנועתית תחבורתית כביש חשוב ביותר לתנועת הפלסטינים, לצמצום התנועות במרחב 437, עם כל מוקדי הסיכון שבו, ויש בו גם תמורה ביטחונית, לכן הכביש הזה מתועדף לביצוע.

<עופר הינדי: אנחנו המלצנו לקדם את התכנון ועל פי אישורי דרג מדיני לקדם את הביצוע שלו.

מרדכי יוגב: כשהמלצתם לתכנון זה עובר לתכנון?

<עופר הינדי: אנחנו נתנו אומדן, כדי לתכנן אותו תכנון מפורט נדרשים 10 מיליון שקל לתכנון המפורט של הכביש וכדאי מאוד שהתכנון המפורט ייארך בערך 6 חודשים - - -

מרדכי יוגב: באחריות מי לתכנן, מי לקח את זה?

מרדכי יוגב: התחבורה?

<עופר הינדי: באופן עקרוני הכביש הזה, מאחר שהוא צו תפיסה ביטחוני, אנחנו הגוף שמתכנן אותו בהינתן תקציב לעניין הזה.

מרדכי יוגב: אבי, אצלכם?

<אבי אלימלך: לא.

מרדכי יוגב: מה, פיקוד מרכז?

<עופר הינדי: כן.

<עופר הינדי: לטובת העניין, משרד הביטחון.

<עופר הינדי: אני פה גם בכובע של משרד הביטחון.

<עופר הינדי: הכביש השני שאמרנו על העניין הזה זה חליף 80, לא 80.

<עופר הינדי: דיברתם פה, בואו נעשה סדר, כביש 80 זה כביש שלוקח אותנו עד מצדת יהודה, הכביש לא על הפרק פה.

מרדכי יוגב: כביש 80 מבקעת בית שאן עד בקעת ערד.

<עופר הינדי: כן.

<עופר הינדי: אני לא עסקתי בזה, הוא לא בעניין.

<עופר הינדי: כשאני מדבר על 80, זה חליף 80, זה אפרופו קידר, השומרוני הטוב, פחות או יותר.

<עופר הינדי: ממזרח למישור אדומים.

<עופר הינדי: זה הכביש שאנחנו מדברים, הוא יהיה באורך של 17 קילומטר, פחות או יותר.

<עופר הינדי: זה לנושא הכבישים.

מרדכי יוגב: יהושע, אתה מכיר את הדברים שהוא מדבר עליהם?

<יהושע בירוטקר: כן.

מרדכי יוגב: אולי כדאי לא לקרוא לו חליף 80.

<קריאה: בני דיבר עליו גם, בני גם דיבר על הכביש הזה.

מרדכי יוגב: אני יודע, כדאי לקרוא 80 ל-80 וכדאי לקרוא לזה באיזה שם שתמצאו לו.

<עופר הינדי: אני קורא לו כבר 12 שנה חליף 80.

מרדכי יוגב: אבל זה לא טוב, כי אז זה אומר - - -

<עופר הינדי: כי אמרו לי ש-80 ירד מהפרק.

מרדכי יוגב: לא, 80 לא ירד מהפרק.

<עופר הינדי: תביא את הכסף לתכנון, נמצא לו גם שם בזמן הזה.

<עופר הינדי: הכביש הבא זה עוקף הלובן בית אריה.

<עופר הינדי: אנחנו אמרנו, מבחינתנו, אנחנו עוסקים בזה.

<עופר הינדי: אל"ף, תוך שלושה ימים אני צריך להגיש תגובה לעתירה למועצת בית אריה, אני מפה הולך לגבש את התגובה לעתירה הזאת.

<עופר הינדי: מי שעתר נגדנו, מבחינתי עתר נגד אלוף הפיקוד, זה ראש המועצה המקומית בית אריה עופרים וראש המועצה האזורית שומרון, יוסי דגן, על אי מימוש הכביש ואני נדרש לכתוב תגובה, תגובה הולמת, מה שנקרא, לכביש הזה.

<קריאה: מה אתה כותב?

<עופר הינדי: חכו תראו.

<עופר הינדי: חכו לתגובה שלי.

<קריאה: איפה זה עומד היום?

<עופר הינדי: אני כותב את התגובה.

<קריאה: לא התגובה, הכביש.

מרדכי יוגב: אני אתן לך דוגמה למשהו שעשיתי פעם, עוד לא עברו 30 שנה, אל תפלילו אף אחד, אני לא אגיד מי זה היה.

מרדכי יוגב: כשהייתי צריך לתת תגובה לקרני שומרון על החומה שהייתה צריכה לעבור, לא עוברת כרגע, לא לפגוע בהם, רק כסיפור, עופר מכיר את זה מצוין, הלכתי ונסעתי עם המח"ט שהיה צריך לטעון נגדי על התגובה שלי.

מרדכי יוגב: נסעתי איתו יום שלם על כל הגדר שם ודיברנו וביררנו ועשינו, כמובן שהוא לא שיתף איתי פעולה, אבל הוא אפשר לי להגיש את העתירה ולדבר בצורה שבסוף מה שנקרא לא ייצא לפועל.

מרדכי יוגב: אז אני מציע לכם שראשי המועצות שלכם ייפגשו עם עופר ולא - - - הבנתי את הרמז שלו, לא תנסו להכניס אצבע בעין לאלוף, אלא תיפגשו איתו ותראו במה אפשר להתקדם.

מרדכי יוגב: תהיו ב-win win, לא בריב-ריב.

מרדכי יוגב: זה מה שהוא בעצם אמר לך, אם דמיינתי נכון.

מרדכי יוגב: תקבעו פגישה מהירה, יש לכם יומיים.

<עופר הינדי: אתה אמרת לו, אני אמרתי, אבל - - - אפרופו, בהינתן התקציב לכביש עוקף הלובן ערוכים מיידית להשלמת התכנון המפורט ולביצוע.

<עופר הינדי: יש מרכיבים של פער תקציבי בכביש.

<עופר הינדי: יש דפ"א אחת, לא להשלים את הפער ולא לבצע.

<עופר הינדי: זאת אומרת שאם 76 מיליון שקל, יחתום ראש המועצה או מי שבא מטעמו על זה שהוא מכיר את התכולות ומה המשמעות של היעדר התכולות, נעשה אותו עם 76 מיליון שקל.

<עופר הינדי: או דפ"א ב' זה להשלים את הכסף שאחר כדי להשלים את כל ה - - -

מרדכי יוגב: עוד פעם, תנקוב בסכום שחסר.

<עופר הינדי: באופן עקרוני מה שחסר ל-76 זה שני דברים מרכזיים.

<עופר הינדי: אחד, השלמת מקטע 5, זה הכביש שמהצומת מדרום לעופרים, הצומת שמתחבר לכיוון עופרים ולכביש שמוביל היום בין עופרים לבית אריה.

<עופר הינדי: זה קטע 5.

<עופר הינדי: אני אומר לכם פה באופן גלוי, אפשר להימנע מהכביש הזה ולחסוך את ה-6-7 מיליון שקל האלה?

<עופר הינדי: התשובה היא כן, אפשר, רק שכל התנועה הזאת שעכשיו נוסעת, היא צריכה ימינה, היא תצטרך להגיע לצומת עופרים, לפנות ימינה, כמו שסגן השר אמר, ולפנות שמאלה.

<עופר הינדי: האם אפשר לנוע ככה?

<עופר הינדי: כן, האם זה הסטנדרט שאנחנו רוצים לכבישים אזוריים?

<עופר הינדי: לא, אבל אפשר.

מרדכי יוגב: והמקטע השני שחסר?

<עופר הינדי: המקטע השני זה הקיר האקוסטי.

<עופר הינדי: בזמנו היה לנו עתירה מול בית אריה, נחתם הסכם של בית אריה מול משרד הביטחון, התחייבנו, כשהכביש הזה יקום יהיה גם קטע של קיר אקוסטי בחלק של השכונה המערבית של בית אריה.

מרדכי יוגב: מה העלות שלו?

<עופר הינדי: בערך כ-5 מיליון שקל.

מרדכי יוגב: זאת אומרת מה שחסר לך כרגע זה כ-16 מיליון.

<עופר הינדי: עכשיו יגידו 'לא צריך את הקיר האקוסטי', אין בעיה.

<עופר הינדי: שיגידו העותרים שהם מסתפקים ללא קיר אקוסטי, לא נעשה את הקיר.

מרדכי יוגב: טוב, בהליכים משפטיים לא נתערב פה, אבל בהידברויות ביניכם, רק להמליץ לכם להגיע - - -

<עופר הינדי: יש עלות נוספת, יש את המקטע של הגדר.

<עופר הינדי: הרי הגדר של היישוב, החלק המערבי שלה צריך לזוז מזרחה, כי הכביש הוא כביש חיצוני ליישוב, הוא לא כביש בתוך היישוב.

<עופר הינדי: צריך להעתיק אותה, יש שם את קו הגדר וקו התאורה וכל העניין הזה.

<עופר הינדי: צריך להעתיק אותם, גם זה עולה כסף, ובא לציון גואל, זאת אומרת אנחנו מוכנים.

<עופר הינדי: אני לא יודע מה אתם רוצים מאלוף הפיקוד בעתירה, אבל אנחנו מוכנים, ברגע שיהיה התקציב נממש אותו, אין לנו שום בעיה עם זה.

מרדכי יוגב: זה צריך להיות מופנה חזרה לשר התחבורה ולראש הממשלה או לאוצר.

מרדכי יוגב: זה פער של 12 מיליון, בגדול, אולי 13 מיליון, עם הגדר.

<עופר הינדי: לגבי מה שהוצג פה על ידי עדי, אני חושב שמוקדם לדון פה, בטח לא בעניין.

<עופר הינדי: אנחנו מכירים טוב את הסוגיה של הכביש הזה, יש פה היבטים ביטחוניים, סטטוטוריים, משפטיים, תקדימיים, מעברים, חבילה אחת.

<עופר הינדי: בטח פה אי אפשר לסכם את נחיצות ויכולת מימוש הכביש הזה.

<קריאה: אמרת שתתייחס למעברים.

<עופר הינדי: אמרתי.

<עופר הינדי: לא דיברתי על 'קשת יהונתן' תחום המעברים?

מרדכי יוגב: טוב.

מרדכי יוגב: אנחנו נאלצים לסכם, בגלל נוהלי הוועדה.

מרדכי יוגב: אני לא אסכם באופן מפורט, אני רק אומר, בהתייחס פרטנית למה שהעלה פה עדי, ואתה כן נתת תשובות מפורטות לאחרים אחרים, כן, צריך לשים אותו על סדר היום בתכנון רעיוני.

מרדכי יוגב: הצורך קיים, הוא קיים הרבה זמן, עבדו עליו הרבה זמן וצריך לראות מה התשובה, והתשובה, יכול להיות שהיא צריכה לבוא בשניים-שלושה רעיונות.

מרדכי יוגב: אמרתם פה שהמחשבה שהמועצה תקדם תכנון דרך שמעון פרנק, אז בסדר, מועצת בנימין ידעה לעשות את זה בעוד קידומים של עוד דברים.

מרדכי יוגב: אני לא רוצה להעלות פה בקול רם כרגע דבר שאולי אפשר לקדם אותו כדרך שקידמו את 505 המזרחי ודברים נוספים בתכנון.

מרדכי יוגב: יכול להיות שגם זה אפשרי, אבל זה תסתכלו אחר כך.

מרדכי יוגב: אנחנו נסכם בשורה תחתונה אחת, אל"ף, תודה לכל מי שכן דוחף, ממשרד התחבורה ותכנית אב לתחבורה ירושלים ומנהל המחוז וכולם ונת"י ומינהל אזרחי.

מרדכי יוגב: אני כן רואה בשנים האחרונות יותר דחיפה, אבל היא איטית והיא חסרה, היא מאוד חסרה ביחס לכבישי יהודה ושומרון באופנים יחסיים לאזורים אחרים בארץ, שעינינו איננה צרה בהם, הפוך, אני ביום שלישי פה יושב ראש שדולת הצפון ושמחים בכבישים בצפון ומקדמים צרכים בצפון, אז עינינו אינה צרה בשום מקום, אנחנו רואים באותו צורך גם את מרכיבי הביטחון ולפי סדרי עדיפויות, של הצפון, של הדרום, אבל משתדלים שיהודה ושומרון לא תישאר יתומה ולא שכתוצאה יהיו שם - - - שיוצף הצורך וההבנה שכמות האוכלוסייה, אלה שהם אזרחים ואלה שאינם אזרחים, הצורך גם בתכנית אב, קדימה, למדינת ישראל לכבישים, סליחה, לתשתיות תחבורתיות, יותר נכון, זה אולי הביטוי היותר נכון.

מרדכי יוגב: אז צוללות בוואדי כנראה לא יהיה, אבל כל מה שחוץ מזה אנחנו מכוונים אליו.

מרדכי יוגב: ואנחנו נמשיך ונעקוב.

מרדכי יוגב: נוציא סיכום מפורט ונקיים גם ישיבת מעקב במושב הבא, היא דורשת תיאום ביני לבין יושב ראש הוועדה והנהלת הוועדה, אז אנחנו לא רוצים לשים אותה במסמרות, מה גם שבתווך יש לנו את התקציב בדיונים צפופים מאוד, עד פסח, כנראה זה יגרור אותנו לתוך פסח, ואת החגים, פסח, 70 למדינה, ולא יהיו כל כך ימי דיונים.

מרדכי יוגב: אז אני מעריך שריאלית אנחנו נקיים את הישיבה הבאה, אם אני אגיד יוני זה יהיה ריאלי ואז נשתמע בעוד מדרגה.

מרדכי יוגב: קחו פה את ההערות, בבקשה, של נושא תאורות, בעיקר בדרום הר חברון, ששם מקטע בית חגי עתניאל היה מקטע יותר קשה, יותר כבד, שבו נפלו לנו יותר חללים בשנתיים האחרונות וגם אותו ראינו באיזה שהוא צורך לקדם.

מרדכי יוגב: להגיד לכולכם תודה רבה, הישיבה נעולה.